Rumunija: Korupcija ponovo | Institute for War and Peace Reporting\nRumunija: Korupcija ponovo\nNova istraga oko primanja mita izaziva zabrinutost u trenutku kada Bukurest zapocinje proces ulaska u NATO.\nHapsenje visokog zvanicnika sluzbe bezbednosti, zbog moguce korupcije, ponovo je otvorilo pitanje o ulozi koju rumunske obavestajne sluzbe imaju u politickom i ekonomskom zivotu zemlje.\nPopukovnik Valentin Gabriel Karali, sef Biroa informativnog odeljenja Rumunske informativne sluzbe, SRI, optuzen je da je primao mito da bi uticao na ishod konkursa za dodelu jednog drzavnog ugovora.\nKarali je uhapsen prosle nedelje od strane Nacionalnog ureda za borbu protiv korupcije, PNA, kao i Jon George Dabela, direktor Nezavisne kompanije za distribuciju topolotne enregije, RADET.\nPNA je optuzila ovu dvojicu da su primili 150000 evra od jedne nemacke kompanije da bi zauzvrat izvrsili uticaj i pomogli kompaniji da dobije ugovor sa rumunskom vladom u vrednosti od 20 miliona evra.\nKaralijev slucaj nije prvi primer optuzbi za korupciju u redovima SRI. U maju 2002, jedan bivsi oficir je uhapsen zbog sumnji da je koristio informacije iz dokumentacije sluzbe da bi ucenjivao poslovne ljude.\nOficir u pitanju otpusten je iz SRI zbog istog prekrsaja sest meseci ranije, ali navodno je nastavio da iznudjuje novac koristeci ukradene dokumente.\nNa nedavnom samitu Alijanse u Pragu Rumunija je pozvana da zapocne proces ukljucivanja u NATO, i ovo blize povezivanje sa medjunarodnom zajednicom ponovo je pokrenulo pitanje uticaja koji pripadnici tajnih sluzbi imaju u ovoj zemlji.\nIzvori iz SRI tvrde da su svi problemi koji mogu postojati u njihovim redovima zanemarljivi u odnosu na pretnju koju predstavljaju uposlenici nekadasnje Sekuritate, po zlu poznate organizacije koja je terorisala rumunski narod u Causeskovoj eri.\n"Njeni bivsi sluzbenici zadrzali su uticaj u tajnim sluzbama i tokom poslednje decenije razvili su kriminalne mreze koje stoje iza vaznih privatizacija, velikih finansijskih prevara i ogromnog broja of-sor kompanija," tvrdi jedan od sluzbenika SRI, koji je zeleo da ostane anoniman.\nU dobro poznatoj aferi od prosle godine, Ristea Priboj - bivsi pripadnik Sekuritate, poslanik Socijaldemokratske stranke i bliski saradnik i savetnik premijera Adriana Nastasea - bio je primoran da napusti mesto predsedavajuceg u parlamentarnoj komisiji koja nadzire rad Rumunske inostrane obavestajne sluzbe, SIE.\nAgencija AP je izvestila da je Priboj "izazivao zabrinutost medju zvanicnicima SAD, jer je pripadao odeljenju zaduzenom za zastrasivanje novinara koji su radili za rumunsko odeljenje Radija Slobodna Evropa koji se finansira iz SAD".\nPriboj je u vise navrata odbacivao ove optuzbe, ali dokumenti sa kojih je senator Radu Feldman pre nekoliko dana skinuo oznaku o poverljivosti potvrdjuju da su Pribojeve duznosti kao oficira Sekuritate ukljucivale i zastrasivanje civila.\nU publikovanim dokumentima zabelezeno je da je 1989.godine Sekuritate zaposljavala preko 15000 ljudi, od kojih su dve trecine bili oficiri bezebdnosti. U komunistickoj eri rumunska inostrana obavestajna sluzba, CIE, zaposljavala je jos nekoliko stotina oficira koji su radili na tajnim zadacima u inostranstvu i uzivali neogranicen pristup bankovnim racunima rezima u stranim bankama.\n"Bivsi oficiri CIE sada rade sa interncionalnim kriminalnim kartelima," izjavio je analiticar organizovanog kriminala koji radi za ministarstvo unutrasnjih poslova. "Peru novac od droge, ucestvuju u trgovini oruzjem i svim drugim kriminalnim poslovima, koristeci infrastrukturu koju su izgradili osamdesetih godina."\nRadu Timofte, sef SRI i bliski savetnik predsednika Ilijeskua, procenjuje da je oko 15 odsto sluzbenika SRI bivsi oficiri Sekuritate. Drugi bivsi pripadnici Sekuritate pridruzili su se SIE.\nPoliticari i sefovi SRI tvrde da su u sluzbi zadrzani samo oni koji raspolazu specijalistickim znanjima koja su od sustinskog znacaja za dalje funkcionisanje sluzbe. Oni takodje tvrde da su svi oficiri nekadasnje policije otpusteni, mada nema nacina da se ta tvrdnja proveri.\nSto se tice preostalih osam ili devet hiljada sluzbenika, prema tvrdnji analiticara organizovanog kriminala koji radi za ministarstvo unutrasnjih poslova i zeleo je da ostane anoniman, "znacajan broj bivsih oficira Sekuritate danas radi za brojne takozvane agencije za obezbedjenje".\n"Ove agencije zapravo predstavljaju neku vrstu strukture paralelne tajne sluzbe. Bivsi sluzbenici Sekuritate koji ih vode angazuju pripadnike podzemlja i bivse osudjenike za poslove iznudjivanja i organizovanog kriminala." Drugi bivsi oficiri usli su u politiku, kao Ristea Priboj, a oni preostali postali su poslovni ljudi.\nKandidatura Rumunije za prijem u NATO donela je imperativ da se nesto preduzme po pitanju jos prisutnog uticaja Sekuritate, sto je problem na koji je ukazao i predsednik Ilijesku u nedavnom obracanju rumunskom parlamentu.\n"Bilo je mnogo spekulacija o opasnosti koju predstavljaju bivsi oficiri Sekuritate," rekao je. "Uveravam vas da cemo se ovom pitanju posvetiti zajedno sa nasim partnerima iz NATO, sa kojima vec imamo konstruktivnu saradnju u oblasti obavestajnog rada. Kada i ako problemi nastupe, mi cemo im pristupiti koristeci metode i procedure koje se koriste unutar Alijanse."\nOni koji su smatrali da su vlasti do sada pokazale premalo odlucnosti da se konfrontiaju sa bivsim obavestajnim oficirima, sada veruju da bi se stvari uskoro mogle promeniti. "Moramo sacekati i videti da li zaista nameravaju da se rese losih momaka," izjavio je jedan sluzbenik SRI koji je zeleo da ostane anoniman. "Ali jednom kada Rumunija udje u NATO kao punopravna clanica, mislim da vise nece imati mnogo izbora."\nPaul Kristijan Radu je nezavisni novinar u Rumuniji.


Platforma #1 u Srbiji za poslove čuvanje dece, kućnih pomoćnica, čuvara kućnih ljubimaca i tutora – Supersiterka.com\nNađite posao pomagača/pomoćnice\nmeđu 1099 oglasa\nSiterkeKućne pomoćniceČuvari kućnih ljubimacaTutoriili postavite svoj oglas ➜\nŠta je Supersiterka.com?\nSupersiterka.com - idealno mesto da nađete siterke, dadilje, tutore, čuvare kućnih ljubimaca, kućne pomoćnice i druge pomagače/pomoćnice u Srbiji i inozemstvu.\nMi smo zajednica gde porodice i pomagači mogu naći jedni druge i najveća smo zajednica te vrste u Srbiji!\nNa Supersiterka.com ćete naći pomagače na osnovu Vaših potreba - siterke na duži period koje su skoro kao članovi porodice, siterke na sat za situacije kada se deca razbole a Vi trebate raditi ili samo one trenutke kada želite imati nešto vremena za sebe. Imamo i kućne pomoćnice koje Vam mogu pomoći oko kuće, čuvare kućnih ljubimaca na koje možete računati kada budete putovali.\nImamo na hiljade registrovanih pomagača u našoj bazi koju je jednostavno koristiti i pretražiti. Uštedite svoje vreme i postavite Vaš oglas danas!


Magazin Intermezzo – Karan: Tužilaštvo duguje 35.000 KM\nOkružno tužilaštvo u Banjaluci duguje 35.000 KM Zavodu za sudsku medicinu Republike Srpske (RS), izjavio je direktor Zavoda Željko Karan.\n“Zbog ovog duga Zavod se našao u velikim finansijskim problemima i naši radnici nisu dobili plate za februar i mart. Ako Tužilaštvo ne plati dug, neće biti plata ni za april, a Zavod upada i u probleme sa plaćanjem režija”, rekao je Karan ”Večernjim novostima”.\nOn je istakao da je novac koje Okružno tužilaštvo duguje Zavodu veoma bitan, jer Zavod još nije riješio pitanje finansiranja o čemu su u toku pregovori sa ministarstvima pravde i zdravlja RS.\n”Dok se to ne riješi, mi nemamo zatvorenu finansijsku konstrukciju. Upravo zbog toga, ponašanje ljudi u Tužilaštvu je skandalozno”, naveo je Karan i dodao da u Zavod stalno stižu zahtjevi Okružnog tužilaštva za obdukcije, ali da para za taj posao nema.\nSlužbenik za informisanje Okružnog tužilaštva Mira Miletić rekla je da ovo tužilaštvo nema duga prema Zavodu za sudsku medicinu RS, jer sve račune koje Zavod ispostavi prema Tužilaštvu za izvršene usluge, idu dalje kao nalog Trezoru RS, budući da se plaćanje obavlja iz Budžeta RS.\n”Prema Zakonu o zdravstvenoj zaštiti RS, kad postoji sumnja da je smrt prouzrokovana krivičnim djelom, ili je u vezi sa izvršenjem krivičnog djela, obdukcija je obavezna, i to na zahtjev istražnog organa. Nadalje, prema istom zakonu, predviđeno je da troškove obdukcije snosi nadležno ministarstvo”, pojasnila je Miletićeva.\nZavod za sudsku medicinu RS ima šest zaposlenih.\nKaran: Do kraja maja završetak radova\nZavod za sudsku medicinu počinje da radi 1. oktobra\nObdukcije leševa tek petina posla


Stevandić o 1. martu: "Slavit ćemo kad se prizna 9. januar"\nBosna i Hercegovina u nedjelju će proslaviti 28 godišnjicu od kada je stekla nezavisnost, ali taj datum ni dalje se ne priznaje kao državni praznik u cijeloj državi jer u bosanskohercegovačkom entitetu Republika Srpska kategorički odbijaju priznati 1. mart kao Dan nezavisnosti.\nTo pitanje ponovo je problematizirano danas u Sarajevu kada su novinari pitali kada bi BiH mogla dobiti zakon o državnim praznicima, a predstavnici Republike Srpske ponovili su svoj stav, ocjenjujući da je to pitanje za Vijeće ministara BiH.\nDa se pitanje uputi upravo Vijeću ministara BiH pozvao je poslanik Srpske demokratske stranke (SDS) u Predstavničkom domu Parlamentarne skupštine BiH Dragan Mektić, kazavši da bi Vijeće ministara trebalo početi raditi budući da je novi saziv imenovan prije više od dva mjeseca, a održane su samo tri sjednice.\n“Sve zavisi od Vijeća ministara i resornih ministarstava koji treba da predlože takav zakon oko kojeg bi se svi usaglasili na način da sami sebi ne pravimo probleme koje imamo kada su u pitanju neradni dani te osporavanjem prava jednom, drugom ili trećem narodu na praznike” – pojasnio je Mektić.\nDržavni poslanik iz Ujedinjene Srpske Nenad Stevandić ističe da će se o zakonu o praznicima moći razgovarati tek kada se kao praznik prihvati 9. januar kojeg su u RS-u proglasili danom tog entiteta, a osporio ga Ustavni sud BiH.\n“Kada se prizna 9. januar, a mi nađemo načina da priznamo 1. mart. Bez toga BiH neće dobiti zakon o praznicima” – kategoričan je Stevandić u odgovoru na novinarsko pitanje.\nDržavna poslanica iz Naše stranke Mirjana Marinković-Lepić ističe da ovakvo uvjetovanje Stevandića nije u redu jer je postavljen uvjet prihvatanje neustavnog praznika zbog čega i smatra da u skorije vrijeme neće biti državnog zakona iako kaže “to je zaista sramota”.\nPoslanik Stranke demokratske akcije (SDA) Šemsudin Mehmedović također naglašava da bi zakon trebalo u parlamentarnu proceduru da uputi upravo Vijeće ministara.\nDa pitanje o donošenju zakona o praznicima ne treba biti upućeno njoj smatra i dopredsjedavajuća Predstavničkog doma PSBiH Borjana Krišto (Hrvatska demokratska zajednica – HDZ) podsjećajući da je BiH država tri konstitutivna naroda i drugih građana te je kazala da se zna gdje se donose zakoni.\n“Zna se i na koji način je potrebno postići određenu saglasnost da bi se donosili takvi zakoni. Ima mnogo stvari kojima je BiH opretećena poput zakona o praznicima, a što ih prije riješi to će biti bolje za sve one koji u njoj žive” – zaključila je Krišto.\nSkupština Socijalističke Republike BiH 25. januara 1992. godine donijela je Odluku o raspisivanju referenduma o suverenosti i nezavisnosti BiH. Referendumu je održan 29. februara i 1. marta 1992. godine. Pristupilo mu je 63 posto građana od kojih se gotovo sto posto njih izjasnilo da žele suverenu i nezavisnu BiH. Od tada se 1. mart proslavlja se kao Dan nezavisnosti BiH, piše “Novi.ba“.


Petković sa raseljenima u Kragujevcu: Država će u narednom periodu pokušati da obezbedi dodatni finansijski paket pomoći za narod na KiM - Radio Kosovska Mitrovica\nPetković sa raseljenima u Kragujevcu: Država će u narednom periodu pokušati da obezbedi dodatni finansijski paket pomoći za narod na KiM\n14. October 2021, 17:27\nDirektor Kancelarije za Kosovo i Metohiju Petar Petković obišao je danas Kragujevac, gde je razgovarao sa interno raseljenim licima sa prostora južne pokrajine. On ih je pozvao da izađu na lokalne izbore u nedelju 17. oktobra, glasaju za Srpsku listu i daju svoj doprinos tome da u rukama pravih srpskih predstavnika sačuvamo svih deset srpskih sredina koje su zalog za formiranje Zajednice srpskih opština.\n“Draga braćo i sestre, danas sam došao da vas obiđem, vas koji ste usled raznih nedaća bili primorani da napuštate svoja ognjišta, svoje Kosovo i Metohiju. I verujte da ovo neće biti poslednji put da se vidimo i razgovaramo, već je naš zalog za buduće susrete. Došao sam da vas pozovem da izađete na izbore koji se sada, u nedelju održavaju na Kosovu i Metohiju, da sačuvamo svih naših deset opština na KiM, da nam Albanci ne bi vodili srpske opštine, ili oni Srbi koji rade za njih, jer su to razbijači srpskog jedinstva. Važno je da pobede kandidati Srpske liste, jer je samo Srpska lista ta koja ima punu podršku Vlade Srbije, predsednika Vučića i predstavlja pupčanu vrpcu između našeg naroda na KiM i našeg naroda u centralnoj Srbiji. Samo je Srpska lista garant da se nastavi investicioni ciklus na Kosovu i Metohiji, da gradimo nove vrtiće i bolnice, nove puteve i škole” – istakao je Petković.\nOn je okupljenima preneo i pozdrave predsednika Srbije Aleksandra Vučića i istakao da će država u narednom periodu pokušati da obezbedi dodatni finansijski paket pomoći za naš narod u pokrajini, da naš narod ostane na svojim ognjištima i da naši mladi ne moraju da se iseljavaju sa prostora KiM.\nPetković je podvukao da u vreme kada vlasti u Prištini predvođeni Aljbinom Kurtijem kidišu na srpske sredine, treba da pružimo poruku jedinstva i ne damo ni mrvu onog što nam pripada.\n“Treba da se izborimo da uđemo u sve one institucije koje nam pripadaju i da kroz institucije branimo naše postojanje i naš ostanak i opstanak” zaključio je Petković.


Analiza likvidnosti kratkoročne finansijske ravnoteže na primeru proizvodnog preduzeća „Imlek“ | Studenti.rs\nAnaliza likvidnosti kratkoročne finansijske ravnoteže na primeru proizvodnog preduzeća „Imlek“\nDodao: srbija-jug dana 02/10/17 • Svrstano u: Ekonomija,Seminarski radovi\nIme predmeta: Poslovno finansijska analiza • Ime profesora: - • Školska godina: 2016 •\nPočeci korišćenja tehnika finansijske analize vezuju se za 1930. godinu, a uporedo sa Velikom ekonomskom krizom (1929-1933). Problemi održanja likvidnosti i kapitala, koji su se manifestovali kroz masovna bankrotstva (propadanja) preduzeća, bili su neposredan povod za pokušaje dubljeg analitičkog sagledavanja aktivnosti preduzeća.\nIdeja je bila da se kroz sagledavanje i analitičku interpretaciju informacija o ostvarenim aktivnostima i rezultatima preduzeća blagovremeno uoče i koriguju eventualne slabosti i neusklađenosti u tekućem poslovanju i, tako, izbegnu eventualni budući finansijski problemi. Od tog vremena, tehnike finansijske analize su usavršene i danas su nezaobilazan instrument finansijskog upravljanja.\nU suštini, analiza prošlih poslovnih događaja je sračunata na ocenu ranijih odluka u vezi sa poslovnim upravljanjem i na pribavljanje svih obaveštenja relevantnih za koncipiranje poslovnih odluka usmerenih na održavanje i razvoj preduzeća u budućnosti.\nFinansijska analiza, u današnjem smislu reči, kroz evaluaciju finansijskih performansi u prošlosti i/ili sadašnjosti, kao osnove za procenu perspektiva preduzeća, predstavlja spoj prošlosti i sadašnjosti. Finansijska analiza nema autonomnih ciljeva već su oni opredeljeni interesima analitičara i korisnika njenih rezultata.


Usvojena Strategija za prevenciju i zaštitu dece od nasilja za period 2020-2023. - Geten\nUsvojena Strategija za prevenciju i zaštitu dece od nasilja za period 2020-2023.\nVlada Republike Srbije je na sednici 21. maja 2020. godine usvojila Strategiju za prevenciju i zaštitu dece od nasilja za period od 2020. do 2023. godine sa pripadajućim Akcionim planom za 2020. i 2021. godinu. Ovaj dokument predstavlja važan korak u procesu strateškog unapređenja zaštite dece od nasilja u Srbiji, posebno kada se ima u vidu to da je prethodna Nacionalna strategija za prevenciju i zaštitu dece od nasilja obuhvatala period od 2009. do 2015. godine.\nStrategija definiše različite vrste nasilja i za razliku od prethodne, ona prepoznaje veći broj okruženja u kojima se nasilje dešava. U tom smislu, ukazuje i na to da telesno kažnjavanje deteta u cilju ispravljanja ili kontrole ponašanja predstavlja jedan vid zlostavljanja deteta i da kao društvo moramo imati nultu toleranciju prema tome. Dokument ističe i važnost posebne zaštite dece iz osetljivih grupa koja su često izložena višestrukim oblicima nasilja, a kao posebno ugrožene grupe dece, između ostalih, prepoznaje decu u uličnoj situaciji, decu izbeglice, decu migrante, LGBTI decu, romsku decu.\nI pored nespornog značaja ovog strateškog dokumenta, kako tvrde iz Centra za prava deteta, ipak postoje određeni propusti koji su se dogodili tokom procesa njegovog usvajanja.\nU procesu izrade ovog strateškog dokumenta, krajem 2017. i 2019. godine, održane su dve javne rasprave sa predstavnicima organa državne uprave, jedinica lokalne samouprave, nezavisnih tela, organizacija civilnog društva, stručne javnosti i drugih zainteresovanih učesnika. Razlog za održavanje druge javne rasprave bio je usklađivanje teksta Strategije i pratećeg akcionog plana sa odredbama novousvojenog Zakona o planskom sistemu RS u 2018. U novousvojenoj Strategiji ne pominje se javna rasprava iz 2019. godine, već samo prethodno održana iz 2017. godine. Izveštaj o sprovedenoj javnoj raspravi krajem 2019. godine dostupan je javnosti i on sadrži sve predloge i sugestije koje su uputile zainteresovane strane, ali ne i obrazloženje zbog čega nisu usvojeni određeni predlozi, što je obaveza nadležnog ministarstva u skladu sa članom 36 Zakona o planskom sistemu.\nPredstavnici Centra za prava deteta i Kluba DX aktivno su učestvovali na obe javne rasprave i dali svoje sugestije za unapređenje Strategije. Učešće dece prepoznato je kao važan deo mehanizma praćenja mera i izveštavanja u skladu sa ostvarivanjem principa participacije. Prepoznavanje važnosti participacije dece u procesu praćenja i upravljanja Strategijom svakako predstavlja značajan pomak u ovom strateškom dokumentu. Jasno se ističe da je radi ostvarivanja principa participacije potrebno da se razrade mehanizmi koji će osigurati učešće dece u upravljanju Strategijom, odnosno u procesu praćenja, izveštavanja i ocenjivanja sprovođenja Strategije. Međutim, prateći Akcioni plan za period od 2020. do 2021. godine ne sadrži jasno i precizno definisane korake i aktivnosti koji su usmereni na razradu mehanizama za učešće dece u procesu upravljanja i praćenja, niti se u Strategiji daju bilo kakve smernice kako bi takav mehanizam trebalo da izgleda. Ovo dovodi u pitanje ostvarivanje efikasne participacije dece u praksi.\nCentar za prava deteta je tokom javne rasprave održane 2019. godine podneo sugestije za unapređenje Predloga strategije koje su se odnosile na uvođenje mera i aktivnosti koje treba da doprinesu boljem definisanju mehanizma učešća dece u sprovođenju i praćenju Strategije i izveštavanju, jačanju kapaciteta profesionalaca kroz uvođenje posebnih nastavnih programa u srednje škole i fakultete, unapređenju sistema nadzora u ustanovama socijalne zaštite za decu sa smetnjama u razvoju, unapređenje mera za sprečavanje sekundarne viktimizacije deteta. Međutim, predložene sugestije nisu ušle u finalni tekst Strategije niti je nadležni predlagač obrazložio iz kojih razloga ova značajna strateška rešenja nisu ugrađena u predlog dokumenta.\nNakon usvajanja Strategije, tri predstavnice Kluba DX, koji je aktivno učestvovao u procesu izrade Strategije, pozvane su da u Palati Srbije 4. juna 2020. godine učestvuju na promociji Strategije za prevenciju i zaštitu dece od nasilja, ali im je dan pre održavanja promocije bez obrazloženja otkazano učešće, a na osnovu zahteva Kabineta predsednice Vlade. Takvo postupanje ukazuje na to da poštovanje prava na participaciju dece predstavlja izazov i da je u strateškom dokumentu bilo neophodno da se jasno definišu specifične mere i aktivnosti koje će obezbediti efikasno ostvarivanje prava na participaciju dece.\nStrategija predstavlja značajan strateški dokument za unapređenje zaštite dece od nasilja i sadrži značajne mere i aktivnosti za unapređenje ove oblasti. Međutim, definisane mere, aktivnosti i indikatori za merenje postignutih rezultata često su definisani na previše opšti način, te ostavljaju prostor za široko tumačenje, neprecizno praćenje postignutih rezultata i merenje nivoa unapređenja. U daljem razvoju strateških politika važno je da se dodatno unapredi način definisanja mera i aktivnosti kako bi one bile specifičnije i kako bi na jasniji način definisale konkretne korake u unapređenju ove oblasti. Takođe je značajno da se indikatori za merenje rezultata razrade tako da budu veoma specifični i u boljoj korelaciji sa svakom od definisanih mera, kako bi mogli bolje da mere napredak u oblasti unapređenja zaštite dece od nasilja.\nOd značaja je takođe da se unapredi saradnja sa organizacijama civilnog društva u procesu izrade strateških dokumenata i obezbedi pružanje povratnih informacija u vezi sa predloženim sugestijama za unapređenje strateških dokumenata. Posebno je važno da se unaprede mehanizmi za učešće dece u procesu izrade, usvajanja i promocije strateških dokumenata, kao i u procesu praćenja njihove implementacije i da se obezbedi suštinska participacija dece u kreiranju i ostvarivanju strateških politika.\nViše o tome u Sažetoj analizi o novousvojenoj Strategiji za prevenciju i zaštitu dece od nasilja od 2020. do 2023. godine.


Borenović je nakon okončanja saslušanja kazao kako je imao "korektan razgovor sa tužiocima te da je bilo jasno kakve će biti posljedice otvaranja teških političkih tema"\nU Tužiteljstvu Bosne i Hercegovine danas je, u sklopu predmeta “napad na ustavni poredak”, u svojstvu svjedoka saslušan Branislav Borenović, predsjednik Partije demokratskog progresa (PDP).\nBorenović je nakon okončanja saslušanja kazao kako je imao “korektan razgovor sa tužiocima te da je bilo jasno kakve će biti posljedice otvaranja teških političkih tema”.\n– Znalo se da otvaranje teških političkih tema ima posljedicu da se uđe u bespotrebnu spiralu stvari koje su nam najmanje potrebne u ovoj zemlji. Umjesto da se bavimo gorućim problemima sa kojima se ljudi suočavaju, mi se bavimo teškim političkim stvarima, tenzijama, sukobima koje su nam nametnule vladajuće elite. Činjenice su poznate i kroz stenogram Natodne skupštine RS-a – naveo je predsjednik PDP-a.\nDodao je kako stoji iza svake riječi koju je rekao na sjednici NSRS-a.\n– Ovo je jedna mučna i besmislena situacija. Okidač je bila Inzkova nametnuta odluka i nastavilo se sa ovim stvarima. Ulazimo u spiralu sukoba, tenzija, beznađa i besmisla u kojima energiju najviše gube građani, gube vjeru u institucije – kazao je Borenović.\nNaveo je, istovremeno, kako je sve to rezultat predizborne kampanje SNSD-a, te da nije slučajno što je posebna sjednica NSRS-a održana pred prijevremene izbore u Prijedoru.\nBorenović smatra kako je najvažnije pitanje BiH i RS-a “kako da narod živi bolje, da se izborimo sa pandemijom, kako da ljude zaustavimo da odlaze iz zemlje”.\n– Ovo je bila jedna klasična predizborna politička posebna sjednica od vladajućeg SNSD-a. Ljudi su pred izbore iskoristili priliku da nametnu tešku političku temu koja može imati rizične posljedice po BiH i po RS. To Dodik radi samo zato što su izbori 2. oktobra naredne godine, to je bila perfidna i lukava igra vladajuće političke partije – upozorio je lider PDP-a.\nIstovremeno, Borenović je poručio kako “nije dobro da ovo traje”, te da bi volio da se to što prije završi.\nU Tužiteljstvu BiH se provode aktivnosti u vezi s predmetom koji se odnosi na zaključke Narodne skupštine RS (NSRS) od 10. decembra o prenosu nadležnosti s državnog na entitetski nivo RS, i bit će nastavljene i u narednom periodu.


Danijela Aleksic – Skola Zivota\nVremena su se drastično promenila i sa modernizacijom sveta modernizovala se i žena, pa se oslobodilo vreme i energija žene. Nastao je novi izazov, u šta ih uložiti i kako izbeći konflikt lojalnosti između uloge profesionalca, sa ulogama supruge, majke,…\nNismo svesni koliko nas veruje da smo odgovorni za osećanja drugih, a još manje svesni svog ponašanja koje odslikava takvo uverenje. Mislimo da stalno moramo da se trudimo da udovoljimo svima oko nas. Ako se ne osećaju srećno, osećamo se…\nEMPATIJA je razumevanje, uz puno poštovanje onoga što drugi proživljava. To je sposobnost da stvari posmatramo iz perspektive druge osobe, sa ciljem da razumemo njena osećanja i da to razumevanje bude vodilja našim akcijama. Kapacitet za empatiju podrazumeva da smo…\nDa, živimo u eri tehničkih dostignuća, globalizacije, brzog protoka informacija, žurbe ka stizanju do cilja, do uspeha, do zvezda. Stalno je akcenat na brzini i nekim krupnim postignućima, bombastičnim i glamuroznim prikazima života a šta je sa onim običnim, svakodnevnim…\nUglavnom smo opterećeni onim što nemamo a ispuštamo iz vida ono što imamo. Neki nepisani, univerzalni zakon kaže, da uvek dobijamo ono na šta smo usredsređeni. Po Isusu „Onome ko ima, još više će biti dato, onome ko nema, još…\nNegde u srcu znamo da je biti emotivan i osećati duboku strast – voleti, radovati se, plakati, pa čak i patiti – bogato i vredno iskustvo. Većina ljudi oseća da je život nešto više, da im nedostaje bliskost i duboka…\nSrce kao virtuelno sedište emocija omogućava vam da se osećate dobro kada ste srećni, zaljubljeni ili radosni ili loše kada ste tužni, ljuti, razočarani ili slomljenog srca. Zato je važno da se postigne oslobađanje centra naših osećanja od ograničavajućih uticaja koji…\nČovek se ne pobeđuje oružjem, nego ljubavlju i blagošću Baruh De Spinoza Moć kao puka moć neutralna je u odnosu na čoveka i predstavlja moć opstanka, pokretanja i razvoja. Moć kao nadmoć ispoljava se u načinu vladanja, zapovedanja, upravljanja, prisvajanja,…


BSC Informativni centar za poslovnu standardizaciju i sertifikaciju obaveštava sve kompanije da se uključe u UNIDO Pilot projekat: "Energetska Efikasnost u Industriji - Implementacija energetskog menadžmenta u praksi".\nProjekat ima za cilj da omogući grupi od 10 odabranih organizacija, da kroz treninge i mentorski rad sa međunarodnim stručnjacima implementiraju sistem menadžmenta energijom u svoje organizacije u skladu sa ISO 50001 i time ostvare značajne uštede i smanje potrošnju energije, povećaju produktivnost i učine svoje organizacije konkurentnijim i profitablnijim.\nPrema UNIDO definiciji, sistem menadžmenta energijom (EnMS) je metodologija i okvir za sistemsko upravljanje i upotrebu energije u organizaciji. EnMS utiče na organizacione, tehničke i ljudske aktivnosti na ekonomski - prihvatljiv način sa ciljem poboljšanja energetskih performansi. UNIDO definicija EnMS i metodologija je u skladu sa međunarodnim standardima za upravljanje energijom ISO 50001:2011 (kod nas SRPS EN ISO 50001:2012).\nKao dodatna vrednost ovog programa predstavlja sama UNIDO metodologija i alat (software) za upravljanje energijom, koju su razvili UNIDO međunarodni stručnjaci odnosno autori samog standarda, koji će Vam biti dostupni (on-line) u periodu trajanja programa (9 meseci).\nCena učešća je 2.000e u dinarskoj protivrednosti po srednjem kursu NBS na dan uplate. Plaćanje se vrši u četiri (4) jednake rate.\nUlazna konferencija, u okviru koje se organizuje Konferencija za medije će se održati 30. maja 2016. godine u prostorijama Centra.


Počinje novi ciklus Biznis savjetovališta za žene i mlade u Podgorici – Glavni Grad Podgorica\nBiro za podršku biznis zajednici Glavnog grada i Asocijacija poslovnih žena Crne Gore održali su danas konferenciju za novinare u cilju predstavljanja dosadašnjih rezultata i najave novog ciklusa rada Biznis savjetovališta za žene i mlade u Podgorici.\n“Od početka rada usluge Biznis savjetovališta je koristilo preko dvije stotine mladih ljudi i žena, a dobijeni inputi su nam pomogli da napišemo i evaluiramo oko pedeset biznis planova. Zahvaljujući kvalitetu rada ovog Savjetovališta, pokrenuti su i unaprijeđeni mnogi biznisi. Sa besplatnim računovodstvom, biznis inkubatorom i drugim povoljnostima koje nudi naš Biro, uspjeli smo da kreiramo kvalitetan paket podrške svim našim sugrađanima koji se odluče da uđu u svijet preduzetništva” istako je Vladimir Rajčić šef Biroa za podršku biznis zajednici Glavnog grada zahvaljujći se se Asocijaciji poslovnih žena i svojim saradnicima što su dali nemjerljiv doprinos u organizaciji savjetovališta.\nLjubica Kostić-Bukarica, predsjedica Asocijacije poslovnih žena Crne Gore predstavila je novi ciklus rada Biznis savjetovališta. Ona je naglasila da ‘e se konsultacije održavati kao i do sada jednom nedjeljno u Centru kompetencija. „Ova godina je posebno značajna za Asocijaciju poslovnih žena zato što obilježavamo desetogodišnjicu rada. Jubilej ćemo slaviti radno kroz niz seminara, radionica i okruglih stolova, koje ćemo organizovati tokom čitave godine i nastojati da okupimo što veći broj žena i mladih ljudi u Crnoj Gori.” istakla je o Kostić-Bukarica.\nZvezdana Oluić, šefica Sektora za PR i marketing u Uniji poslodavaca Crne Gore (UPCG) i članica Asocijacije, iskazala je zadovoljstvo što će Biznis savjetovalište za žene i mlade u narednom periodu raditi upravo u prostorijama Centra kompetencija Podgorica. „Centar je otvoren krajem prošle godine, a njegovo uspostavljanje predstavlja jednu od aktivnosti projekta competenceNET koji se sprovodi u okviru programa prekogranične saradnje INTERREG IPA Hrvatska-Bosna i Hercegovina-Crna Gora 2014-2020, čiji je UPCG partner u našoj zemlji. Zahvaljujući postojećim kapacitetima i savremenoj, vrijednoj tehnici kojom je Centar kompetencija opremljen, korisnici Biznis savjetovališta biće u prilici da pohađaju i niz obuka i mentorskih programa koje će UPCG organizovati s ciljem jačanja preduzetništva i malog i srednjeg biznisa, kao i podsticanja kreativnog pristupa u razvoju poslovnih ideja kod mladih ljudi. Vjerujemo da će svi budući korisnici usluga Biznis savjetovališta za žene i mlade u potpunosti ispuniti svoja očekivanja, a time i dodatno potvrditi uspjeh i opravdanost ove sjajne inicijative koju Asocijacija i Biro Glavnog grada realizuju već treću godinu zaredom“ istakla je Oluić.\nProjekat competenceNET – „Improvement of transnational business environment through development of business competence centres and networks“ u prevodu “Poboljšanje transnacionalnog poslovnog okruženja kroz razvoj centara poslovnih kompetencija i mreža“, sprovodi Razvojna agencija Žepče u svojstvu vodećeg partnera sa partnerima Unijom poslodavaca Crne Gore i Opštinama Stari Jankovci i Tovarnik iz Hrvatske. Projekat je odobren za finansiranje u okviru prvog poziva za dostavljanje projektnih predloga u okviru programa prekogranične saradnje INTERREG – IPA CBC Hrvatska-Bosna i Hercegovina-Crna Gora 2014-2020. Trajanje projekta je 30 mjeseci (6.2017. – 11.2019.), a ukupan budžet je 670.619,24 EUR, od čega EU finansira 85% dok 15% sufinansiraju partneri na projektu. Više informacija o radu i uslugama Centara poslovnih kompetencija u Žepču (BiH), Starim Jankovcima (RH) i Podgorici (CG) možete naći na web stranci https://centrikom.org/\nJavni poziv nevladinim organizacijama za uspostavljanje saradnje i partners... Komisiji za procjenu šteta od elementarnih nepogoda pristiglo 98 zahtjeva


Rusija gleda prema istoku i vidi tri lepote\nČetvrti Istočni ekonomski forum održava se od 11. do 13. septembra u ruskom dalekoistočnom gradu Vladivostoku. Na Forumu će učestvovati politički i poslovni lideri iz više od 60 zemalja, među kojima je i kineski predsednik Si Đinping.\n11-09-2018 | 11:55 | Autor/Izvor: Naxi media-CRI PR\nFoto: Bigstock- morganlstudios\nOsnivanje Istočnog ekonomskog foruma jedna je odluka u sklopu ruske politike „gledanja prema istoku“, koju je 2015. godine doneo ruski predsednik Vladimir Putin, kada su se brzo pogoršavali odnosi između Rusije i SAD. „Gledanje prema istoku“ je u ono vreme u zapadnom svetu smatrana ruskim privremenim prilagođavanjem politike radi ublažavanja posledica sankcija.\nČak i pojedine medijske kuće izrazile su tada sumnju da bi Rusija sprovođenjem te politike mogla da vidi svoju budućnost. Međutim, paralelno sa ruskim ubrzavanjem koraka pri sprovođenju te politike, „gledanje prema istoku“ se pokazalo sve više kao dugoročna nacionalna strategija Rusije.\nGledanjem prema istoku, Rusija je videla velike koriste od saradnje sa Kinom. Kao najveći trgovinski partner Rusije, Kina je počev od prvog Istočnog ekonomskog foruma, na njega slala svake godine mnogobrojnu delegaciju na visokom nivou. Učešće Si Đinpinga na forumu prvi put je da se kineski šef države pojavljuje na tom događaju, što u potpunosti pokazuje spremnost Kine za saradnju sa Dalekim istokom.\nSaradnja Kine i Rusije u području Dalekog istoka, ima sve važniju ulogu u sveobuhvatnom strateškom kooperativnom partnerstvu dveju zemalja. Kina je trenutno najveći trgovinski partner i najveći investitor Rusije na Dalekom istoku. Ukupan iznos kineskih investicija u ovom području dostigao je četiri milijarde američkih dolara, a 26 kineskih kompanija ima prisustvo u Zonama naprednog razvoja, koje je Rusija osnovala radi razvoja Dalekog istoka i u luci slobodne trgovine u Vladivostoku. Osim toga, dve zemlje zajednički rade na izgradnji železničkog i drumskog mosta na graničnoj reci Heilunđijang, i na podizanju nivoa međupovezanosti infrasturkture u pograničnim područjima. Bez sumnje, produbljivanje saradnje sa Kinom, predstavlja važan sadržaj ruske politike „gledanja prema istoku“.\nRusija vidi veliki prostor za regionalnu saradnju u istočnoj i severnoj Aziji. Istočni ekonomski forum, koji je uspešno održan od 2015., ima pozitivan uticaj na istočnu i severnu Aziju. Tokom prošlogodišnjeg foruma potpisani su sporazumi u ukupnoj vrednosti od 2,5 biliona rublji, a očekuje se da će brojka na ovogodišnjem forumu premašiti 3,5 biliona rublji.\nIstočna i severna Azija ima bogate prirodne resurse i zrelo tržište. Prisutni na ovogodišnujem forumu, pored kineskog predsednika Si Đinpinga, obuhvataju i predsednika Mongolije Haltmagijna Batulgu, japanskog premijera Šinzo Abea, premijera Južne Koreje Li Nak-jona, što u potpunosti pokazuje želju raznih zemalja u regionu za jačanjem saradnje. U ovom trenutku, nekoliko važnih mehanizama za bilateralnu ili multilateralnu saradnju u istočnoj i severnoj Aziji se postepeno formira: izgradnja ekonomskog pojasa Kine, Rusije i Mongolije je postigla početni rezultat, pregovori Kine, Japana i Južne Koreje o sporazumu o slobodnoj trgovini brzo se razvijaju, a očekuje se da će Severna i Južna Koreja zvanično pokrenuti ekonomsku saradnju. Pored toga, postignuto je i jedinstvo mišljenja raznih zemalja u regionu o izgradnji „Pojasa i puta“.\nPredsednik Si Đinping i lideri zemalja istočne i severne Azije žele da podižu stepen regionalne saradnje i da dalje unapređuju izgradnju „Pojasa i puta“.\nRusija primećuje da je brzi privredni rast u azijsko-pacifičkom području doneo priliku razvoja. Daleki istok obiluje bogatim prirodnim resursima i zove se „jedina riznica na svetu gde nije duboko kopano“. Međutim, ova „riznica“ do sada još ne pokazuje strateški značaj i privrednu vrednost zbog sporog privrednog rasta, zaostalosti infrastrukture, pada broja stanovnika i drugih pitanja. Rusija je poslednjih godina, na osnovu strategije o uravnoteženom razvoju istočnog i zapadnog dela, podigla eksploataciju Dalekog istoka na nivo državne strategije.\nKao jedno od najaktivnijih područja na svetu, azijsko-pacifičko područje je ogromno potrošačko tržište i potencijalno izvorno mesto investicija za Rusiju. Eksploatacija Dalekog istoka je unutrašnja potražnja lokalnog privrednog i društvenog razvoja. Rusija će zbog eksploatacije Dalekog istoka brzo razvijati privredu. Prema statistici Carinske uprave Rusije, trgovinska razmena između Rusije i zemalja članica APEK-a zauzimala je 20 odsto ruske spoljne trgovine pre 10 godina, dok je 2017. godine iznosila 31 odsto. Anketa pokazuje da je 70 odsto ruskih građana smatralo da saradnja sa zemljama azijsko-pacifičkog područja donosi velike koristi.\nMoramo da ukažemo da eksploatacija Dalekog istoka nije rezultat zapadnih sankcija prema Rusiji, ali je pogoršanje odnosa sa Zapadom ubrzalo korak ruske eksploatacije Dalekog istoka. Evropa je ipak važan trgovinski partner Rusije. Trgovinska razmena sa EU iznosila je više od 40 odsto ukupne trgovinske razmene Rusije 2017. godine. Stoga, eksploatacija Dalekog istoka ne znači da Rusije odustaje od Zapada. Rusija neće odustati od saradnje sa Evropom. Kao dvoglav orao na ruskom državnom grbu, Rusija će se istovremeno usredsrediti i na Istok i na Zapad.\nTagovi: vesti iz sveta Istočni ekonomski forum


Arhiva: Ispraćaj civilne žrtve u Avganistanu (Foto: REUTERS/Parwiz)\nPentagon je ponudio nepoznatu novčanu sumu kao vid odštete i saučešća porodicama deset civila koji su poginuli u napadu američkih bespilotnih letelica u Avganistanu tokom avgusta u danima uoči povlačenja američkih trupa.\nSekretarijat za odbranu saopštio je da je preuzeo obavezu koja uključuje ponudu novčane sume – uz saradnju sa Stejt departmentom u podršci članovima porodice koji su izrazili želju da se presele u Sjedinjene Države.\nKolin Kal, zamenik američkog sekretara za odbranu održao održao je virtuelni sastanak sa Stevenom Kvonom, osnivačem i predsednikom kompanije Nutrition & Education International, humanitarne organiazcije koja je angažovala Zemarija Ahmadija – jednog od poginulih u napadu dronom, izjavio je predstavnik za medije Pentagona Džon Kirbi.\nU napadu bespilotnim letelicama u Kabulu poginulo je 10 civila - među kojima sedmoro dece.\nPentagon je ranije saopštio da je meta napada bio bombaš samoubica Islamske države koji je, kako je ukazano, predstavljao neposrednu pretnju američkim trupama na aerodromu koje su sprovodile poslednje faze povlačenja iz Avganistana.\nMeđutim, gotovo istovremeno objavljeni su izveštaji da su u napadu bespilotnih letelica zapadno od međunarodnog aerodrome u Kabilu poginuli civili, uključujući decu.\nNapad je izveden tri dana nakon što je bombaš samoubica Islamske države ubio 13 američkih vojnika i više avganistanskih civila. Oni su pokušavali da dopru do aviona za evakuaciju, pošto su talibani preuzeli vlast u prestonici Avganistana.


Tanjug 13. aprila 2021. 19:00\nVAŠINGTON – Potrošačke cene u Sjedinjenim Državama porasle su u martu na mesečnom nivou po najvišoj stopi u poslednjih osam i po godina, jer su povećanje vakcinacija i masivni fiskalni podsticaji „otključali“ potražnju suzbijenu korona merama zatvaranja.\nSkok cena benzina od 9,1 odsto učestvovao je sa skoro polovinom u martovskoj inflaciji. Cene hrane su porasle za 0,1 posto.\nU periodu od 12 meseci, zaključno sa martom, inflacija u SAD beleži porast od 2,6 procenata. To je njen najviši nivo od avgusta 2018. godine, nakon rasta od 1,7 odsto u februaru. Ovaj rast se mahom pripisuje i niskoj uporednoj bazi zabeleženoj prošlog proleća.\nIzveštaj Ministarstva za rad je pokazao jačanje osnovnih cena u martu, pošto se šire otvaranje ekonomije suočilo s „uskim grlom“ u lancu snabdevanja, na ograničenost kapaciteta i povećanje cena robe. Predsednik Federalnih rezervi DŽerom Pauel i mnogi ekonomisti smatraju da će porast inflacije biti prolaznog karaktera, i očekuju da će se lanci snabdevanja prilagoditi i postati efikasniji.\nOgraničenost ponude je uglavnom rezultat pomeranjeatražnje na robu i udaljavanja od usluga.\nKada se izuzmu volatilne hrane i energije, bazna inflacija u SAD je porasla u martu za 0,3 posto u odnosu na prethodni mesec, dok se na godišnjem nivou popela na 1,6 procenata, sa 1,3 odsto u februaru.


Sprema se TUŽBA protiv NATO: Deca u Srbiji UMIRU od posledica bombardovanja, a tu su i KLJUČNI DOKAZI | Najnovije vesti - Srbija danas\n23.09.2017. • 10:13 Tanjug\nSrbija više neće da ćuti\nPrvi koraci ka utvrđivanju posledica NATO bombardovanja po zdravlje ljudi i životnu sredinu u Srbiji su učinjeni - inicijativa stotinak stručnjaka različitih profila da se formira koordinaciono telo i nacionalna laboratorija kako bi se bi ispitivale posledice agresije iz 1999. godine dobila je podršku predsednika Srbije, potvrdila je načelnica Klinike za neuroonkologiju KCS, i član Inicijativnog odbora Danica Grujičić.\n- Sastanku će prisustvovati naši eminentni naučnici i stručnjaci koji i treba da se bave ovom temom. Važno je da sve ostane u okvirima struke, tu ne sme da se meša ni politika ni partija. To mora da bude telo koje će preživeti i buduće vlasti i koje će se kontinuirano time baviti - rekla je Grujičić.\nPrema njenim rečima, inicijativa najeminentnijih stručnjaka "nije politička stvar".\n- Cilj je da se formira koordinaciono telo koje će na jednom mestu prikupiti sve postojeće podatke, ali i organizovati analize koncentracije određenih toksičnih materija danas u vazduhu, vodi, zemljištu, hrani - kaže ona i dodaje da je činjenica da su građani Srbije bili izloženi velikom broju, ne samo kancerogenih, nego i uticaju raznih štetnih i otrovnih materija.\n- To je važno zbog mlađih naraštaja, a isto tako treba da znamo, možda je kasno, a možda i nije, kako da se zaštitimo. Svi koji smo živeli ovde, udisali smo vazduh, pili vodu, jeli hranu, a nismo bili obavešteni šta nam se zapravo desilo - upozorava Grujičić.\nMladim naučnicima, smatra Grujičić, država treba da pomogne da analizom ranijih analiza i sadašnje situacije pripreme doktorate i naučne radove koji će biti matematički tačno procenjeni i koji će moći da dokažu šta nam se u stvari desilo.\n- Naravno da to treba proveriti, ali podaci Instituta za javno zdravlje su vrlo značajni jer mogu da ukažu na to šta se dešavalo. Ono što je nelogično jeste, odakle 2005. i 2006. veliki skok u obolevanju od leukemije limfova, o čemu govori profesor Čikarić, zahvaljujući kojem sam i sama počela više da istražujem o tome - napominje Grujić.\n- Neki sud je sigurno nadležan. Ako ne možemo da tužimo NATO, možda možemo Ameriku, Nemačku, Veliku Britaniju, Francusku, jer je jako ružno to što su uradili i mi to ne smemo da zaboravimo - rekla je Grujić.\nTagovi: NATO bombardovanje, Srbija, posledice, bombardovanje 1999\nVodeći bečki istoričar ekonomije iznosi ŠOKANTNU TVRDNJU o razlogu agresije na SR Jugoslaviju!\nBombardovanje JUGOSLAVIJE pokazalo da NATO izmišlja KRIZE kako bi intervenisali po svetu


Dačić: Srbija otvorena za sve oblike saradnje koji će unaprediti ekonomiju i region\n► Dačić: Srbija otvorena za sve oblike saradnje koji će unaprediti ekonomiju i\nŠef srpske diplomatije Ivica Dačić izjavio je danas u Beogradu da se Srbija kontinuirano dokazuje kao pouzdan partner i faktor mira, stabilnosti i saradnje u regionu što je neizostavan uslov za ekonomski prosperitet bilo koje zemlje ili regiona.\nNa otvaranju 19. ekonomskog samita Srbije u hotelu Metropol, Dačič je rekao da je Srbija otvorena za sve oblike saradnje koji bi unapredili njenu i ekonomiju regiona.\n"Srbija u okviru procesa regionalne saradnje i evropskih integracija ostaje dosledna evropskim vrednostima i standardima, kao i unapređenju celokupne saradnje, naročito u regionu Zapadnog Balkana i jugoistočne Evrope", naveo je Dačić.\nTakođe, kako je dodao, "uključivanjem u projekte od regionalnog i globalnog značaja poput inicijative Pojas i put, ali i druge forme ekonomske integracije, želi da doprinese još boljem umrežavanju sa partnerima koji dele njene vrednosti i ciljeve".\nPrema Dačićevim rečima, kroz saradnju, kako sa drugim zemljama, tako i sa međunarodnim organizacijama i regionalnim inicijativama, Srbija daje svoj doprinos globalnoj stabilnosti i najznačajnijim globalnim projektima poput Agende održivog razvoja UN do 2030. godine.\nU uvodnom izlaganju Dačić je naveo i da su "ekonomski rast i makroekonomska stabilnost uz puno poštovanje principa održivog razvoja, jedan od ključnih, ako ne i najznačajniji prioritet vlade Srbije".\nOn je rekao da istrajavanjem na strukturnim reformama, stabilnoj fiskalnoj politici i promociji investicija, vlada Srbije nastoji da održi i unapredi kvalitetno i privlačno poslovno okruženje koje će stimulisati, kako inostrane, tako i domaće kompanije da ulažu u projekte u Srbiji.\nDačić je kazao i da se "značajni napori ulažu i u osavremenjivanje i pojednostavljenje sistema upravljanja na svim nivoima državne uprave uvođenjem digitalizacije kako bi privredni subjekti što lakše obavljali svoje delatnosti".\nŠef srpske diplomatije ukazao je i da je aktuelna ekonomsko-politička situacija u svetu izazov za razvoj i stabilnost većine zemalja.\nEkonomske nestabilnosti, vojni sukobi, prirodne nepogode i migrantska kriza, kako je naveo, samo su neki od faktora koji se moraju uzeti u obzir kada se razgovara o budućim strategijama, koje pored modaliteta za prevazilaženje poteškoća, treba da sadrže i konkretne ideje za rešavanje tih pitanja na globalnom i lokalnom nivou.\nTeme dvodnevnog Ekonomskog samita Srbije su strategija za ostvarivanje privrednog rasta u narednoj deceniji, jačanje bankarskog sistema, pristupanje Srbije EU i perspektive Unije u svetlu Bregzita, energetska saradnja i stabilnost jugoistočne Evrope, odliv radne snage, digitalizacija poslovanja.\nOrganizator skupa je grčka TGI Grupa a pokroviteji Privredna komora Srbije, Udruženje poslovnih žena Srbije, Savet stranih investitora i udruženje Confindustria.\nhotel metropol /\nDačić: Pomoć ruskih stručnjaka u borbi protiv pandemije potvrda solidarnosti i prijateljstva\nMinistar spoljnih poslova Srbije Ivica Dačić je na današnjem sastanku sa ambasadorom Rusije Aleksandrom Bocan-Harčenkom izrazio zahvalnost za blagovremenu pomoć ruskih stručnjaka Srbiji u...\nPrvi potpredsednik Vlade Srbije i ministar spoljnih poslova Ivica Dačić predao je danas u Valjevu 20 stanova izbegličkim porodicama.\nMinistar spoljnih poslova Srbije Ivica Dačić je na današnjoj ceremoniji otvaranja zgrade za izbegle porodice u Krupnju kazao da će se u okviru Potprojekta 5 Regionalnog stambenog programa...\nDačić i ambasador Irana o jačanju bilateralne saradnje\nŠef srpske diplomatije Ivica Dačić razgovarao je sa novim iranskim ambasadorom Rašidom Hasanom Pur Baeijem (Rashid Hašan Pour Baei) o razvoju i jačanju bilateralne saradnje posebno u...\nDačić i Čen Bo: Odnosi Srbije i Kine dodatno osnaženi i produbljeni\nŠef srpske diplomatije Ivica Dačić razgovarao je danas sa kineskom ambasadorkom Čen Bo o strateškim odnosima koji su ocenjeni kao dodatno osnaženi i podubljeni poslednjih meseci, saopštilo...


Ministarstvo za zajednice i povratak - Albert Zeqa\nDIREKTOR ODELjENjA ZA PLANIRANjE POLITIKA I ANALIZE\nAlbert Zeća je diplomu osnovnih akademskih studija stekao na Fakultetu primenjenih znanosti u biznisu Univerziteta u Prištini na kome završava i postdiplomske studije na temu ,, Savremene metode i tehnike upravljanja projektima “.\nRadno iskustvo započinje 1980. godine u preduzeću Angro Inžinjering iz Skoplja kao šef predstavništva za Kosovo. 1985. godine prelazi u preduzeće Feroteks iz Kraljeva takođe kao šef predstavništva i u njemu se zadržava do 1989. godine kada svoju radnu karijeru nastavlja u Fabrici Šavnih cevi. 1992. godine prelazi da radi u trgovinskoj kući ,,17. Novembar“ u kojoj do 1999. godine radi kao šef sektora u komercijali.\nSvoju radnu karijeru u Ministarstvu za zajednice i povratak započinje 2005. godine kao šef sektora za koordinaciju i finansiranje projekata, a od 2012. godine kao direktor odeljenja za upravljanje i nadgledanje projekata.\nU toku svoje radne karijere učestvovao je u više obuka sprovedenih od strane međunarodnih organizacija kao i u izradi strategija, uredbi i priručnika iz delokruga mandata Ministarstva za zajednice i povratak.\nRođen je 18. februara 1957. godine u Prištini, tečno govori albanski i srpski jezik i služi se engleskim jezikom.


Milanovčani na sajmu u Frankfurtu\nGornjomilanovačko preduzeće izlagač na sajmu u Frankfurtu\nPaperworld, vodeći svetski sajam papira, kancelarijskog materijala i školskog pribora za privatnu i poslovnu upotrebu, održava se svake godine krajem januara u Frankfurtu. Na ovom tržištu međunarodnog papira, kancelarijskog materijala i školskog pribora, promotivno mesto za izlaganje svojih proizvoda srpskog brenda zauzelo je naše gornjomilanovačko preduzeće za proizvodnju, promet i usluge"Mišković".\nInače, ovo milanovačko preduzeće je 2005. godine nagrađeno za kvalitet na međunarosnom sajmu za proizvodnju školskog pribora - lenjira, trouglova i uglomera od visokokvalitetne plastike, atestiranog kvaliteta.\nPrema rečima vlasnika ovog preduzeća Miloša Miškovića sajamu Frankfurtu poseti 51.000 stručnih posetilaca iz celog sveta sa mogućnošću da se pristupi novim tržištima i obezbedi pozicija u konkurentnom okruženju. Pored evropskog tržišta, najveće interesovanje za izvoz naših proizvoda je i u Izrael i Brazil, poručuje Mišković iz Frankfurta.\nNa međunarodnom nivou, Paperworld opseg je jedinstven po širini i dubini. Podeljen u jedanaest proizvodnih grupa i idealno je mesto za trgovinu, posedujući visoko efikasan izložbeni prostor za proizvode iz oblasti kancelarijskog materijala i školskog pribora.\nSajam Paperworld u Frankfurtu trajao je pet dana, zaključno sa jučerašnjim danom, koliko je i trajalo predstavljanje ove renomirane gornjomilanovacke firme iz ove oblasti.


Izvor: eKapija | Utorak, 10.04.2018.| 13:53\nIdeja da napravimo uređaj kao što je MOTIMOVE, namijenjen asistenciji pokreta osoba sa hendikepom, nije nova, ali je sada tehnologija došla do tog nivoa da možemo relativno jeftino da nabavimo dijelove i iskoristimo ih za kreiranje sistema koji omogućava više funkcija, a pritom je jednostavniji za korišćenje. Očekujemo da proizvod bude isplativ, ali je glavna vodilja cijelom timu želja da napravimo nešto što će biti korisno.\nOvo preduzeće razvilo je pomenuti uređaj na primjeni funkcionalne električne stimulacije, a novi sistem prati ekspertizu i dugogodišnje iskustvo tima stručnjaka Elektrotehničkog fakulteta u Beogradu, koji su u domenu razvoja i primijene elektronskih stimulatora i wearable sistema za osobe sa hendikepom, već prepoznati u svijetu.\n- Funkcionalna električna stimulacija (FES) se kao terapijska metoda primijenjuje već decenijama, a naš glavni konsultant, akademik prof. dr Dejan Popović, se time bavi vjerovatno četrdesetak godina. Slični sistemi su razvijani i ranije, ali nisu bili dovoljne kompleksnosti da podrže sve što je zaista potrebno pacijentima - ističe sagovornica eKapije.\nProblem je, kako objašnjava, dosad bio u kompromisu između koristi koje sistem donosi pacijentu i komplikovanosti njegove primijene. Glavna inovacija preduzeća 3F-Fit Fabricando Faber je u većoj snazi i novim funkcijama stimulatora koji su smješteni u "manje pakovanje", zatim modularnost i mogućnost povezivanja sa eksternim senzorima koji se postavljaju na različite dijelove tijela.\n- Takva je, recimo, mogućnost za mjerenje raspodijele sile ispod stopala kada čovjek hoda ili senzor ugla pedale kada paralizovana osoba želi da vozi sobni bicikl. Takođe, korisnički interfejs je jednostavniji za upravljanje i ne zahtjeva predznanje - navodi sagovornica našeg portala.\nMOTIMOVE je namijenjen asistenciji pokreta osoba sa hendikepom koje boluju od multipleskleroze, cerebralne paralize, ili se oporavljaju poslije moždanog udara (šloga) i povrede kičmene moždine, a značaj ovog uređaja prepoznao je i stručni žiri nagrade za investiciju godine u Srbiji Aurea, u organizaciji našed portala, a koji je mladom beogradskom preduzeću 3F-Fit Fabricando Faber dodijelio specijalno priznanje za inovativnost.\nPrvobitna ideja je bila da do kraja godine MOTIMOVE kao gotov proizvod izađe na tržište, ali će se vjerovatno u prodaji naći početkom 2019. Trenutno, kaže Popović Maneski, dovršavaju industrijski prototip, poslije čega slijedi sertifikacija uređaja, odnosno dobijanje CE znaka, kako bi mogao da se nađe na evropskom tržištu.\n- Imamo već ljude koji nas pitaju kada ćemo da završimo uređaj, kako bi mogli da ga isprobaju, ali smo ipak morali malo da usporimo, pošto smo od inicijalnog plana načina sertifikacije došli do situacije da moramo potpuno sertifikujemo i medicinski uređaj, sa svim dozvolama koje to prate. To iziskuje i veća sredstva i više vremena - minimum šest mjeseci od početka procesa, pošto i firma mora da dobije određene sertifikate, pa tek onda proizvod - ističe naša sagovornica.\n- To znači bukvalno sve, počevši od litijum-jonskih baterija koje kod nas ne možete kupiti sertifikovane, a ne možete ni da ih uvezete jer spadaju u "opasnu robu". Kao firma koja nije ovlašćena za tako nešto, naime, ne možemo da ih uvezemo, a da bi neko drugi to uradio traži se da minimalna količina bude 2.048 komada - za prototip! Tako nailazimo na određene poteškoće i izazove, ali ne sumnjamo da ćemo ih prevazići. Samo će se malo produžiti cijeli proces.\nPlan preduzeća 3F-Fit Fabricando Faber je da naprave tri vrste aparata, sa tri nivoa složenosti. Najkompleksnija verzija biće namijenjena istraživačima i omogućavaće im da sami uprogramiraju ono što misle da je najbolje.\n- Svako ima svoje ideje, odnosno prijedlog kada je riječ o protokolu rehabilitacije koji treba koristiti i zato želimo da im ponudimo platformu koju će moći da prilagode, uz neko osnovno znanje.\nKako objašnjava Lana Popović Maneski, pacijenti u kliničkom okruženju izuzetno vole da koriste uređaje na bazi elektroterapije, koji im omogućavaju da na taj način vide dio tijela koji, recimo, ne mogu da pokrenu.\n- Na primjer, kada je riječ o posljedicama šloga, uslijed čega dolazi do djelimičnog ili potpunog oduzimanja jedne strane tijela, pacijenti su često veoma kognitivno očuvani i ovo im pomaže kao motivacija da pokrenu unutrašnju biološku povratnu spregu. Svakodnevnim vježbanjem počinju djelimično da aktiviraju svoje nervne puteve, a prija im i dodatna pažnja koju im posvećuje terapeut.\nNaša sagovornica podsjeća da je rehabilitacija proces koji traje po nekoliko mjeseci, a da se ljudi često obeshrabre kad ne vide odmah očigledan efekat. Zato u nekom narednom periodu planiraju i kombinovanje uređaja sa igricama.\nPreduzeće 3F-Fit Fabricando Faber dobilo je mini grant Fonda za inovacionu djelatnost za 2018. godinu i, prema riječima naše sagovornice, to im je bila finansijska injekcija koja ih je pokrenula da ozbiljnije uđu u biznis. Pošto grant zahtjeva kofinansiranje, pored 80.000 EUR od Fonda francuski partneri, fondacija ANTS iz Liona, uložila je još 16.000 EUR.\n- Konkurišemo i za neke druge fondove, mada ih trenutno nema u velikom broju. Ipak, želimo prvo da završimo proizvod, a onda ćemo vidjeti da li ćemo ulaziti sami u kompletnu proceduru sertifikacije ili ćemo tražiti partnera. Možda ćemo i baš sa Francuzima ući u dalju priču, pa da se sertifikacija radi u Francuskoj.\nPreduzeće 3F-Fit Fabricando Faber osnovano je u avgustu 2017. godine, neposredno pred prijavljivanje na Konkurs Fonda za inovacionu djelatnost za finansiranje inovativnih projekata u okviru Programa ranog razvoja, a od prije nekoliko mjeseci ima kancelariju u Naučno-tehnološkom parku Beograd. Trenutno zapošljavaju petoro inženjera.\n- Vjerujem da je ovo čime se bavimo fantastična stvar, ali još nisam potpuno sigurna da li ćemo moći tako lako da se pozicioniramo na tržištu i da proširimo ovaj naš proizvod i ideju. Optimista sam, jer imamo dosta stručnih i poslovnih kontakata po svijetu, ali postoji i konkurencija i neke druge stvari koje utiču na poslovanje. Ne očekujemo da će nam ovaj posao donjeti bogatstvo, ali nam je cilj da kompanija može normalno da funkcioniše i da se malo proširimo, kako bismo jednog dana mogli da zaposlimo neke nove klince i tako ih zadržimo u zemlji - zaključuje sagovornica eKapije.\n3F Fit Fabricando Fabere Beograd


EU upozorava: Italija najverovatnije napušta Evrozonu\nBeogradski glas (Express.uk) – Italija će najverovatnije napustiti Evropsku uniju zbog ogromnog duga, ali i zbog kontrole trošenja novca od strane EU, piše britanski Ekspres.\nU ovom trenutku, vodi se borba između Rima i Brisela zbog budžetskog planiranja Italije koji se razlikuje od onog koji je predložila EU. Evropska komisija je zbog toga počela da uslovljava Italiju i preti disciplinskim merama jer se javnu dug te zemlje konstantno uvećava. Oni takođe upozoravaju da je javni dug Italije trenutno 132 % BDP-a, a da će do kraja godine, ukoliko Rim ne prihvati predloge Brisela, porasti na 135%. Italija je druga po zaduženosti zemlja članica EU, a na prvom mestu je i dalje Grčka.\nMišljenje o ovom slučaju dala su tri ekonomska stručnjaka koji su se usaglasili da će Italija biti prva zemlja koja će izbaciti evro iz upotrebe.\nAnalitičar Majkl Braun smatra da je izlasku Italije iz EU doprinela i aktuelna vladajuća koalicija sačinjena od suverenista – Pokret pet zvezdica i desničarske Lige. Takođe, on smatra da bi Italija mogla da napusti Evrozonu čim se usvoji predlog za stvaranje mini-BOT paralelne valute koja će služiti za otplatu dugova.\nGovoreći o mogućem Italexitu, šef ekonomskog foruma vladajuće Lige Klaudio Borghi, rekao je još u oktobru prošle godine da bi Italija imala svetliju budućnost izvan Evrozone i da je zajednička valuta „nedovoljna“.\nSkorija budućnost će nam pokazati da li će napuštanje Evrozone od strane Italije toj zemlji doneti suverenitet, te da će možda i druge članice krenuti za njom.\nOznakeEU Evropska unija Italija Naslovna-centar Naslovna-traka\nDžonson na čelu konzervativaca: Bregzit i ujedinjavanje Britanije glavni ciljevi nove vlade\nPljuštaće ostavke u britanskoj vladi, jedna već podneta jutros\nNa Zapadu ništa novo? Izvori EU: U Luksemburgu bez rasprave o novim poglavljima za Srbiju\nBorisu Džonsonu najviše glasova u prvom krugu glasanja za lidera konzervativaca


Kurti nudi Tahiri da uđe u pregovarački tim, a 2011. je gađali paradajzom - Kosovo Online\nKurti nudi Tahiri da uđe u pregovarački tim, a 2011. je gađali paradajzom\n25. Novembar 2021. • 15:03\nBivši glavni pregovarač Kosova u dijalogu sa Srbijom Edita Tahiri rekla je da je dobila ponudu vlade Aljbina Kurtija da postane deo pregovaračkog tima u dijalogu sa Beogradom, prenosi Reporteri.\nTahiri je, međutum, rekla da je Kurtijevoj vladi jasno stavila do znanja da u dijalogu učestvuje samo na pozicijama donošenja odluka.\n"Ukazala sam da ne prihvatam mesto odbornika u ovom procesu, jer sam ja jedan od glavnih lidera slobode i nezavisnosti Kosova i ne menjam svoj status od lidera do odbornika", rekla je ona za Euronjuz Albanija.\nReporteri podseća da je Pokret Samoopredeljenje koji predvodi Aljbin Kurti 2011. organizovao akciju u kojoj su paradajzom gađali Tahir, koja je u to vreme bila na poziciji glavnog pregovarača, a isto je uradio 2012. tadašnjem posredniku Robertu Kuperu dok je bio u poseti Kosovu.\nEdita Tahiri je govorila i o fusnoti za predstavljanje Kosova na skupovima dogovorenoj u vreme dok je bila glavni pregovarače i navela da se zbog tog rešenja nije pokajala i da fokus ne treba da ostane na tome, već na postignutim rezultatima.\n"Fusnota je napravljena kao alat za procenu rezultata dijaloga u vreme dok sam bila pregovarač", rekla je ona i napomenula da je to neophodan element zahvaljujući kome je Kosovo zvanično na putu evropskih integracija.\n"Bilo je neophodno, jer bi nas pet zemalja koje ne priznaju nezavisnost sprečile da postignemo Sporazum o stabilizaciji i pridruživanju, jer ne bi glasale za njega", rekla je Tahiri i navela da je fusnota došla kao optimalno rešenje za one zemlje koje nisu priznale nezavisnost Kosova.\nKosovo Briselski dijalog Edita Tahiri Aljbin Kurti\nEdita Tahiri: Kurtijeva vlada antiamerička, za koga radi?\nBivši glavni pregovarač Prištine u dijalogu sa Beogradom Edita Tahiri izjavila je da je vlada premijera Aljbina Kurtija antiamerička, jer nije prihvatila ponudu za američki gasovod.\nEdita Tahiri: Kurti je svojim biračima rekao da neće formirati ZSO\nEdita Tahiri: Politička scena na Kosovu polarizovana


Radio TV Stara Pazova - 70 godina 204. Vazduhoplovne brigade\n70 godina 204. Vazduhoplovne brigade\nDanas je na vojnom aerodromu Pukovnik – pilot Milenko Pavlović u Batajnici održana svečanost povodom Dana 204. Vazduhoplovne brigade sa ovog aerodroma.\nČuvena 204. Vazduhoplovna brigada formirana je na današnji dan pre 70. godina kao elitna vazduhoplovna formacija koja baštini tradiciju čuvenog 6. Lovačkog puka čiji piloti su branili nebo nad Beogradom na početku II Svetskog rata. Komadant ove brigade pukovnik Brane Krnjajić je govoreći pred svečanim strojem podsetio na slavnu prošlost tokom svih 7 decenija postojanja i istakao da se i danas čine napori da se osavremeni ovaj rod vojske i uključi i sve savremene tokove.\nNajboljim i najuspešnijim pripadnicima brigade uručene su nagrade i pohvale a čestitke su uputili ministar odbrane Aleksandar Vulin i načelnik generalštaba Predrag Mojsilović. Dodeljene su i diplome Odeljenju majora Zorana Radosavljevića koje je uručila sestra ovog pilota koji je stradao braneći otadžbinu 1999. godine.\nObeležavaju Dana jedinice prisustvovali su General major Duško Žarković, komadant Ratnog vazduhoplovstva i Protiv vazduhoplovne odbrane, bivši komandatni jedinice, članovi porodica poginulih pripadnika jedinice, predstavnici lokalnih samouprava sa kojima jedinica sarađuje i predstavnici verskih zajednica.


Oprečne izjave Francuske i Irana: Ko traži, a ko nudi 15 milijardi dolara - Sputnjik Srbija\n00:22 15 Jul 2020\nOprečne izjave Francuske i Irana: Ko traži, a ko nudi 15 milijardi dolara\n08:24 04.09.2019 (osveženo 09:33 04.09.2019) Preuzmite kraći link\nZa povratak Nuklearnom sporazumu Evropa treba ili da kupuje naftu od Teherana, ili da mu odobri kredit od 15 milijardi dolara do kraja godine, izjavio je Abas Arakči, zamenik šefa diplomatije Irana. Međutim, mediji prenose i izjavu francuskog ministra Žan-Iv Le Drijana, koji je, navodno, ponudio ovu sumu Teheranu istim povodom.\n„Po našem mišljenju, povratak punoj realizaciji Zajedničkog sveobuhvatnog akcionog plana zavisi od dobijanja 15 milijardi dolara za četiri meseca. U suprotnom slučaju, proces smanjenja obaveza će biti nastavljen“, rekao je Arakči, a prenosi agencija „Fars“.\nPo njegovim rečima — taj kredit bi bio „pretplata za naftu“.\nMediji pišu da je Francuska ponudila Iranu kredit od 15 milijardi dolara, ali ako se vrati potpunom poštovanju Nuklearnog sporazuma sa velikim silama iz 2015. godine To, međutim, zavisi od toga da li će Vašington blokirati taj dogovor, ocenjuju i zapadni i iranski izvori.\nFrancuski ministar inostranih poslova Žan-Iv Le Drijan izjavio je u Dubaiju da se nastavljaju razgovori o tom kreditnom aranžmanu, čija bi garancija bila iranska nafta, ali da je ključna — saglasnost SAD.\nOn je dodao i da sve zavisi od američkog predsednika Donalda Trampa, odnosno od njegovog odobrenja, s obzirom da je izveo SAD iz Nuklearnog sporazuma i da je uveo nove sankcije Iranu.\nPre četiri godine, 14. jula 2015. godine, „šestorka“ (Velika Britanija, Nemačka, Kina, Rusija, SAD i Francuska) i Iran su objavili da su postigli Zajednički sveobuhvatni akcioni plan o iranskom nuklearnom programu. Sporazumom je predviđeno ukidanje sankcija, u zamenu za ograničavanje iranskog nuklearnog programa. Sporazum nije preživeo ni tri godine u svom izvornom obliku: u maju 2018. godine Sjedinjene Američke Države najavile su jednostrano povlačenje iz Sporazuma i ponovno uvođenje teških sankcija Iranu.


Zvezdin novi napadač stiže u ponedeljak - nije Boaći!? - Sportske.net\nZvezdin novi napadač stiže u ponedeljak - nije Boaći!?\nU Zvezdi prelomili?\nMiloje baš ''promešao karte'' - Večeras samo trojica startera iz meča sa Spartaksom (SASTAV)Dok čeka Boaćija, Zvezda ostaje bez još jednog napadača?UEFA kaznila Zvezdu - U Litvaniji bez organizovane podrškeTrener Dinama poručio Zvezdi: "Čuvajte tim i snagu za Suduvu"Karte za Suduvu od danas u prodaji\nCrvena zvezda je i dalje u pregovorima oko angažovanja napadača koji bi popunio upražnjeno mesto nastalo odlaskom Aleksandra Pešića u Al Itihad.\nDelovalo je pre nedelju dana da će to gotovo sigurno biti Ričmond Boaći, da je dogovor oko njegovog povratka na pozajmicu iz kineskog Đangsua maltene postignut, ali se neočekivano sve prolongiralo i sada je ta opcija pod velikim znakom pitanja.\nS obzirom da Zvezda nema mnogo vremena za čekanje, jer su kvalifikacije za Ligu šampiona u punom jeku, uprava crveno-belih mora da se okrene i drugim rešenjima i izgleda da se upravo to i događa.\n''Telegraf'' danas prenosi svoja najnovija saznanja da će Argentinac Franko Soldano u ponedeljak doputovati u Beograd i možda već tada dobijemo konačan odgovor ko će biti Zvezdin novi napadač.\nDvadesetčetvorogodišnji Soldano se još krajem maja pominjao kao potencijalno pojačanje Crvene zvezde, ali je za njega bilo još zainteresovanih klubova, problem je bila i cena koju je odredio Santa Fe, pa je usledilo zatišje kada su u pitanju najave njegovog dolaska u Zvezdu.\nAli, dva meseca kasnije, Soldano još nije našao novi klub, a izgleda da su i u Santa Feu sada raspoloženi da ga puste u Zvezdu na pozajmicu s pravom otkupa.


Dan pobede za Irance: Stotine hiljada ljudi na ulicama, pale se američke i izraelske zastave (FOTO) - Infobrif\nDan pobede za Irance: Stotine hiljada ljudi na ulicama, pale se američke i izraelske zastave (FOTO)\nObjavljeno 11.02.2019. u 21:01\nStotine hiljada ljudi slilo se na ulice širom Irana, obeležavajući datum koji se smatra danom pobede u Islamskoj revoluciji 1979. godine.\nOni su mahali iranskim zastavama, uzvikujući „Smrt Americi“ uz paljenje američkih i izraelskih zastava.\nIran pogubio bivšeg službenika Ministarstva odbrane zbog…\nTramp odgovorio Iranu zbog obaranje drona, naredio napad…\nŠah je pokrenuo „belu revoluciju“, koja je uključivala reforme obrazovnog sistema, opismenjavanje stanovništva, agrarne reforme, ali i značajan napredak u domenu ženskih prava i sloboda.\nOvogodišnje obeležavanje dana pobede Islamske revolucije se održava u uslovima kada rastu tenzije u odnosima Irana sa Sjedinjenim Državama, i kada se zvanični Teheran bori sa efektima teških amerićkih ekonomskih sankcija koje su ponovo uvedene Teheranu u novembru prošle godine, prenosi agencija.\nGodišnjica Iranske revolucijeIranIran- Amerika\nVučić postavio Olivera Antića za ambasadora u još jednoj zemlji\nDržavni revizori obelodanili kako se nenamenski troše subvencije\nIran pogubio bivšeg službenika Ministarstva odbrane zbog špijunaže za CIA


Usluge fizičkog obezbeđenja imovine i lica - Uplink Beograd\nFizičko obezbeđenje objekata i lica\nUsluga fizičkog obezbeđenja podrazumeva statičko obezbeđenje objekata, tj. zaštitu imovine i lica\nUPLINK je na osnovu svojih opsežnih istraživanja i dugogodišnjeg iskustva oformio poseban kadar ljudi u okviru fizičkog obezbeđenja koji sačinjavaju isključivo kandidati koji prethodno uspešno kompletiraju testove provere ličnosti, veština i sposobnosti.\nPored zahtevanog IV stepena stručne spreme, poznavanja engleskog jezika i rada na računaru, po prijemu u našu službu zaposleni prolaze i kroz sledeće kurseve: rukovanje oružjem, prva pomoć, upravljanje sistemima za video nadzor, poslovna komunikacija itd.\nOsim svoje primarne dužnosti zaštite imovine i lica, oficiri UPLINK-a su u svakom trenutku na raspolaganju i spremni da pomognu Korisnicima naših usluga u bilo kakvoj vanrednoj situaciji.\nBesprekornom funkcionisanju naše službe za fizičko obezbeđenje doprinosi i povezanost svojevrsnim sredstvima komunikacije štićenih objekata sa UPLINK-ovim Operativnim centrom koji koordinira i prati rad svakog oficira.


Elez u Skugriću kod Modriče – Glas Regije\nElez, pomoćnik direktora za deminiranje Republičke uprave Dragan Kos i načelnik opštine Modriča Mladen Krekić posjetili su danas lokalitet Mišići – Filomena, u Mjesnoj zajednici Skugrić, na kome se na površini od 63.000 metra kvadratna poljoprivrednog zemljišta izvode deminerski radovi.\nPrema Elezovim riječima, povod za posjetu radilištu i Timu za mašinsko deminiranje Republičke uprave je 4. april – Međunarodni dan borbe protiv mina.\nPomoćnik direktora za deminiranje Republičke uprave Civilne zaštite Dragan Kos rekao je da je deminiranje u Skugriću počelo prošle godine, a nastavljeno je sredinom marta, te da je do sada završeno oko 60 odsto od ukupno planiranih radova.\n– Angažovan je mašinski i jedan deminerski tim koji bi u narednih mjesec dana trebalo da završe planirane zadatke – naveo je Kos i dodao da su na ovom prostoru do sada uočene potezne žice koje ukazuju miniranost.\nOn je istakao da će zbog bezbjednosti ljudstva biti angažovan i tim sa psima obučenim za otkrivanje eksplozivnih materija.\nKos je rekao da je u BiH 2,4 odsto teritorija još pod minama, od kojih je oko 33 odsto na prostoru Republike Srpske.\nPrema njegovim riječima, u ovoj godini u BiH je planirano donošenje nove strategije za protivminsko djelovanje, jer je dosadašnja predviđala rješavanje problema rizika od mina do 2019. godine, ali će biti revidirana i rok produžen za narednih pet godina.\nRepublička uprava raspolaže sa ukupno 10 timova, od kojih su šest deminerskih i četiri tima za prikupljanje i uklanjanje eksplozivnih sredstava.\nKrekić je istakao značaj deminiranja poljoprivrednih površina u Modriči, gdje je prioritet prvog stepena i deminiranje poljoprivrednih površina u blizini kuća u Mjesnoj zajednici Miloševac.\nOn je naglasio da očekuje početak deminerskih radova u ovom naselju do kraja godine.\nPrema podacima Civilne zaštite Modriča, na prostoru ove opštine od završetka rada do danas deminirano je ukupno 852.939 metara kvadratnih, od kojih je u prošloj godini očišćeno 90.515 metara kvadratnih.\nSamostalni stručni saradnik Civilne zaštite Modriča Željko Terzić rekao je da je za deminiranje preostalo 1.904.256 metara kvadratnih.\n« Italijani žele otvoriti proizvodni pogon u Derventi\nRFL Centar: Strijelci se probudili »


PRETUČENOJ DJEVOJCI STIŽU PRIJETEĆE PORUKE, DOBILA I CRNU RUŽU | Hayat.ba\nPRETUČENOJ DJEVOJCI STIŽU PRIJETEĆE PORUKE, DOBILA I CRNU RUŽU\n-Ivana je više puta sa nepoznatog telefonskog broja SMS porukama upozoravana da pripazi kuda ide, šta radi, šta priča, da razmisli o izmjeni iskaza na sudu, pa joj je čak i ponuđen novac da odustane od tužbe. Zbog svega je uznemirena, kao i njena porodica i ne znaju ko bi mogao da bude dušebrižnik koji je savjetuje i upozorava šta je za nju najbolje – navodi izvor “Telegrafa”.\nTakođer, nezvanično se navodi kako je i njen otac primio pismo od anonimnog pošiljaoca u kojem mu se preporučuje da ćerku posavjetuje šta će reći na suđenju i o njoj piše ne baš biranim riječima.\n-Pošto se nisu javljali na telefon, a porodica Lackovića je shvatila da nije najpametnije da im idu na kapiju, navodno su preko bliskih rođaka ponudili novac da Ivana odustane od tužbe, što bi za njega bila olakšavajuća okolnost na suđenju jer bi ga u tom slučaju teretilo samo tužilaštvo po službenoj dužnosti. Njena porodica je demantovala da se nagodila – navodi izvor Telegraf.rs.


Novi Sad, 23. Decembar 2009. PR Objave: Najava -\nGodišnja konferencija za novinare Fonda za podršku investicija u Vojvodini i radni, novogodišnji doručak održaće se u sredu, 23. decembra u prostorijama VIP Fonda u Zmaj Jovinoj 4, sa početkom u 10 časova. Na konferenciji će se predstavnicima medija obratiti direktor VIP Fonda Branislav Bugarski, koji će prezentovati rezultate rada na privlačenju stranih investicija u Vojvodini u 2009. godini, kao i planove za 2010. godinu.\nGodišnja konferencija za novinare Fonda za podršku investicija u Vojvodini i radni, novogodišnji doručak održaće se u sredu, 23. decembra u prostorijama VIP Fonda u Zmaj Jovinoj 4, sa početkom u 10 časova.\nNa konferenciji će se predstavnicima medija obratiti direktor VIP Fonda Branislav Bugarski, koji će prezentovati rezultate rada na privlačenju stranih investicija u Vojvodini u 2009. godini, kao i planove za 2010. godinu.\nvip fond, konferencija za novinare, investicije u vojvodini\nSeminar VIP Fonda "Mogućnost saradnje lokalnih samouprava i ekonomsko-trgovinskih odeljenja ambasada... Više...\nFond za podršku investicija u Vojvodini predstavio je mogućnosti za ulaganje u poljoprivredni i... Više...\nVIP Fond će na najznačajnijem svetskom sajmu nekretnina i investicija Expo Real 2010, koji se od... Više...\nq: 19 - t: 0.05666 sec


Otkazan sajam automobila u Ženevi i sledeće godine - Muški magazin - trendovi, fitness, lifestyle, saveti, devojke...\nIako je bio najavljen i organizovan, sajam u Ženevi otkazan je ove godine zbog izbijanja epidemije korona virusa. Organizatori ovog sajma sada su objavili da ovaj sajam neće biti održan ni sledeće godine, jer po njima opasnost do tada neće prestati, tako da oni ne žele da ulažu u nešto što će ih dovesti do bankrota.\nProblem stvara i činjenica da je sve više auto kompanija koje prestaju da se pojavljuju na sajmovima, uključujući i luksuzne brendove kao što je Lamborghini. Ovo nikako nisu dobre vesti za automobilsku industriju, jer ako ostanemo bez sajmova, onda nećemo imati priliku da vidimo i uživamo u novim automobilima.\nOrganizatori ženevskog sajma uveravaju da će on biti održan 2022. godine, ako situacija sa Covid-19 virusom u narednoj godini potpuno utihne.\nFoto:Gay Car Boys\ncovid 10 |


Protest povodom donošenja Izmena i dopuna Zakona o eksproprijaciji iz 1995.godine.\nVLADA REPUBLIKE SRBIJE URGENT\nGosp.Mirko Cvetković, predsednik\nSa žaljenjem Liga za zaštitu privatne svojine i ljudskih prava primorana je da Vama i celoj Vladi Republike Srbije uputi protest povodom donošenja Izmena i dopuna Zakona o eksproprijaciji iz 1995.godine.\nParlament Republike Srbije na predlog Vlade Republike Srbije staviće na glasanje Izmene i dopune Zakona o eksproprijaciji u sredu 18.marta t.g. Naše neslaganje sa ovim činom ide do zaprepašćenja jer je ovaj postupak suprotan principima poštovanja najelementarnijih ljudskih prava koja su prihvatila pristojno uredjena društva u skladu sa civilizacijskim tekovinama. Dakle ne govorimo ni o zapadnom, ni o istočnom, južnom ili severnom modelu društvenog uredjenje, već minimalno pristojno uredjenom sistemu. Na žalost ovim postupkom Vaša Vlada gospodine Cvetkoviću vraća nas u 1947.godinu kada je donet Osnovni zakon o eksproprijaciji koji je bio zamena za beskrupulozno oduzimanje imovine onim gradjanima kojima nije mogla da se konfiskuje imovina jer nije bilo uslova čak ni za izfingirane krivične procese.\nSuština koja se provlači kroz Izmene i dopune Zakona o eksproprijaciji jasno ukazuje na prave razloge za donošenje istih:\nPojava znatnog broja kupaca zainteresovanih za nekretnine, sa velikom količinom novca, naročito u vreme pretvaranja marke u evro, (pre toga neposredno pred rat u Bosni i Hercegovini), podigla je cene nepokretnosti do nivoa koji je visok i za bogatije sredine u sadašnjim kriznim vremenima. Investiranje u gradjevinarstvo postalo hit.\nVeliki broj neprodatih kuća i stanova izgradjenih po visokim standardima, vlasništvo investitora iz kruga od uticaja na sveukupnu administraciju i javnost u ovoj zemlji ulaže veliki trud da nas preko tzv. konsultanskih i posredničkih agencija ubedi da cene nekretnina u Beogradu ali i na drugim atraktivnim lokacijama u Srbiji nece pasti kako bi se za još koji kvadrat stana ili kuće izvukla sadašnja izizetno visoka cena.\nSa druge strane iz istog kruga investitora ali i zbog privlačenja stranih ulagača potrebno je smanjiti cenu zemljišta, a još pride i dopuniti već iscrpljeni državni budžet.\nKao rešenje je pronadjena eksproprijacija po kojoj se po dosadasnjem zakonu zemljište moglo oduzimati samo za objekte od javnog interesa i platiti po tzv. tržišnoj ceni koja je daleko od cene koju danas vlasnici zemljišta dobijaju u direktnoj prodaji kupcima. Javni interes su objekti pretezno iz kategorije infrastukture. Do sada su to mogle biti i bolnice, škole i sl. Od sada, u skladu sa promenom sistema, mora se računati da i ovi objekti ako nisu od nacionalnog značaja (univerzitetski klinički centar, državne škole, nacionalna pozorišta, opere i sl.) mogu biti privatno vlasništvo. Stoga, kao za svaku privatnu gradjevinu investitor može pribaviti zemljište u slobodnoj prodaji, naravno po urbanističkim uslovima. Sami urbanistički uslovi gradnje su ti koji u velikoj meri odredjuju i isplativost odredjenog zemljišta pa i njegovu cenu tako da za dodatnom vrstom intervencije od strane države nema potrebe. Oblast gde država mora da reaguje to je strogo poštovanje urbanističkih uslova (opet pod uslovom da su urabanistički planovi koji diktiraju uslove, produkt kvalitetnih i sveobuhvatnig studija, bez nedozvoljenih propusta). “Probijanje” uslova gradnje koje povećava profit investitora su postali opšte poznata stvar koja je uticala na povećanje cene zemljišta. Da pri tom ne otvaramo temu korupcije u postupku dobijanja dozvola za gradnju i kriminala – pranje nelegalno zaradjenog novca.\nEksproprijacija zemljista u industrijskim zonama i sl., koje će samo za kratko biti u državnom vlasništvu i ubrzo preći u privatne ruke, je nedopustiva jer tržišna pravila ponašanja derogira do krajnosti I nastavlja grubu manipulaciju sa pojmovima javna svojina, javni interes itd.\nZbog svega navedenog molimo Vas da svojim autoritetom utičete na pojedine segmente Vlade Srbije da svoje aktivnosti usmeri na uklanjanje anomalija u našem društvu (donošenje Zakona o konfiskaciji imovine stecene na nezakonit način ili nezakonito stečenim novcem u tom smislu ohrabruje), a u ime gradjana čije pravo na mirno uživanje i raspolaganje svojom imovinom stiti naša organizacija, zahtevamo da se Predlog Dopuna i izmena Zakona o eksproprijaciji povuče iz procedure kao retrogradni zakonski tekst. Ovaj čin je neophodan kao što je nedozvoljeno donošenje i drugih zakona kojima se regulišu imovinska prava pre donošenja Zakona o vraćanju imovine oduzete zakonima iz totalitarnog režima, koji ova država mora da donese jer je donela Zakon o prijavljivanju i evidenciji oduzete imovine čime je po medjunarodnom pravu ušla ubavezu prema svojim gradjanima.\nČin zaustavljanja usvajanja Dopuna i izmena Zakona o eksproprijaciji bio bi nedvosmislen znak da je Vlada republike Srbije odlučila da pokrene postupak korenih reformi u našoj zemlji i učini definitivni prekid sa prethodnim totalitarnim sistemom, I to donošenjem zakona koji vode u tom smeru, čime će se zaustavi sunovrat kojim je nezadrživo krenula naša jedina domovina, jer druge nemamo.\nU uverenju da ćete ovaj naš demarš shvatiti kao dobronamerni čin\nU Beogradu, 16.mart 2009.god.


Jeftini letovi iz Beograda za Bazel - Avio karte Beograd Bazel - eSky.rs\nAvio karte iz Beograda za Bazel\nPretražite letove iz Beograda za Bazel\nProverite najbolje prilike za letove iz Beograda za Bazel\nAvionske karte po povoljnim cenama: Beograd – Bazel avionom\nPutnici iz Srbije za Švajcarsku, ali i istočnu Francusku ili južnu Nemačku, često biraju da kupe avionske karte Beograd – Bazel. Njih je, naravno, moguće kupiti u bilo kojoj agenciji za prodaju karata, ali postoje i drugi načini da pronađete dobar let po povoljnim cenama i tako sebi priuštite putovanje u Švajcarsku.\nMeđu putničkim grupama na društvenim mrežama često možete dobiti savete, a u njima su takođe često i istaknuti jeftini letovi Beograd - Bazel. No, internet pretraga letova za Bazel iz Beograda možda ima i više prednosti. Na sajtu eSky u neverovatno kratkom vremenu možete dobiti listing svih letova koji se obavljaju između ta dva grada.\nTu naravno možete kupiti avio karte Beograd – Bazel, a one su vam dostupne i iz mobilne aplikacije eSky, koju možete besplatno preuzeti sa interneta. Rezervacija i kupovina karata i drugih usluga neophodnih putnicima su na korak od vas!\nZašto treba posetiti Bazel?\nBazel se smatra kulturnom prestonicom Švajcarske i mnogi putnici iz Srbije biraju da ga posete zato što postoje različiti jeftini letovi iz Beograda za Bazel.\nGrad Bazel je popularna destinacija za vikend turizam zbog svoje razvijene kulturne scene – u njemu se nalazi više od 40 muzeja, među kojima ima onih zaista svetskog ranga – od vrhunskih pinakoteka do npr. muzeja igračaka. Poznat je i po renomiranoj manifestaciji Art Basel, najvećem svetskom sajmu umetnosti, gde radove svakog juna izlaže više od 2.500 umetnika.\nOvaj grad ume da uživa i u folklornim festivalima, posebno na katolički Uskrs, kada paradu čini i do dvadest hiljada kostimiranih učesnika. I gastronomija je na nivou – setite se da se ovaj grad nalazi na obali Rajne i u ovome kraju možete uživati u finim vinima, koje prate i gastronomski specijaliteti za potpuno uživanje. Ako ste kupili avionske karte Bazel - Beograd, prednost je to što onda možete obići čak tri zemlje, jer se u neposprednoj blizini ovog šarmantnog švajcarskog grada nalaze francuski grad Miluz i nemački Frajburg.\nLetovi iz Beograda za Basel - kako ih pronaći?\nLetovi iz Beograda za Basel u ponudi su onlajn turističkih agencija kao što je eSky.\nU pretrazi letova, dostupnoj preko računara i mobilnog telefona, postoje različite opcije koje putnicima omogućavaju da odaberu pravi let. Pre svega, oni su sortirani prema njihovoj osnovnoj ceni, ali su jasno navedene i osnovne dodatne usluge koje biste mogli poželeti da rezervišete tokom putovanja. Pošto niskotarifni (low cost) avio prevoznici dodatno naplaćuju sve usluge, značiće vam to što u pregledu možete da vidite koliko ćete, recimo, potrošiti na prtljag.\nKada ukucate let Beograd – Basel, obavezno istražite opcije kao što su: Slični letovi (gde su prikazane opcije slične po ceni ili terminu putovanja), ili +/- 3 dana (ova opcija može vam uštedeti novac na karti, a posebno znači putnicima koji nemaju fiksan datum putovanja). Avionske karte Basel – Beograd možete takođe naći i među Prilikama – gde su prikazane cene uglavnom dosta povoljnije od onih koje inače važe u tom periodu godine ili preko datog preovznika. Tu je cena avio karte Beograd - Bazel uglavnom zavisna od promocija i popusta nekog od prevoznika koji saobraćaju na ovoj relaciji.\nNa eSky su takođe dostupni i rezervacija smeštaja zajedno sa kartom, kao i rentiranje vozila, a ovim objedinjenim uslugama ne samo što ćete uštedeti vreme koje vam je potrebno da isplanirate sovj put, već ćete ostqavariti i finansijsku uštedu, koja se može kretati i do 30 posto.\nKako najpovoljnije doći do Bazela iz Beograda?\nUz ostale vidove prevoza, putnicima iz Srbije dostupan je avionski prevoz preko različitih avio kompanija, s posebnim akcentom na jeftine letove Bazel – Beograd preko niskotarifnih prevoznika.\nNo, pošto se sve dodatne usluge osim osnovne cene karte i ručnog prtljaga preko niskotarifnih prevoznika doplaćuju, jeftine avio karte Beograd – Basel nekada ćete naći i na nekoj od promocija redovnih avio prevoznika između ova dva grada, koji su povremeno dostupni u Prilikama na eSky.\nKada tražite povoljne avio karte Basel – Beograd, imajte na umu da je važan i period putovanja. Najbolju cenu karte postižete ukoliko kartu kupite dva meseca pre putovanja, a ona zna znatno da skoči kako se približava željeni datum puta. Takođe, znajte i da tokom velikih praznika, kao što su recimo narodni praznici poput Božića, Usrksa ili Nove godine, cene karata ka vašoj destinaciji mogu znatno da skoče.\nNa relaciji Beograd – Bazel trajanje leta je sat i pedeset minuta.\nVaši aerodromi poletanja i sletanja\nEuroairport Basel Mulhouse Freiburg (koji je poznat i kao Bazel-Miluz) je aerodrom na koji vode vaši letovi Beograd – Basel sa beogradskog aerodroma Nikola Tesla. Služi kao baza niskotarifnog prevoznika EasyJet, a koristi ga i niskobudžetna kompanija Wizz Air (obe su poznate po konekcijama koje su low cost Beograd - Basel). Zanimljivo za ovaj aerodrom je da se on ne nalazi zapravo na švajcarskoj teritoriji, već na francuskoj, iako je njemu najbliži grad upravo Bazel. Aerodom zajedno vode sve tri države čiju tromeđu krasi: Švajcarska, Francuska i Nemačka.\nAerodrom Basel udaljen je od centra grada samo 4 kilometra, od najbližeg francuskog grada Miluza udaljen je dvadesetak kilometara, a od nemačkog grada Frajburg nešto više od 40 km. Na aerodromu se nalaze sve uobičajene pogodnosti koje su putnicima potrebne tokom putovanja, poput restorana i kafića, apoteka, bakomata. Koristićete možda i usluge menjačnice, budući da se u Švajcarskoj koristi druga valuta u odnosu na Nemačku i Francusku, te imajte na umu da ćete koristiti različite valute u različitim delovima prodavnice, s obzirom na deo aerodroma u koji sleće vaš let Beograd – Basel.\nBeogradski aerodrom Nikola Tesla takođe je prilagođen putnicima. Izvestan broj njegovih restorana i barova otvoren je 24 časa dnevno, a tu su takođe i menjačnice, bankomati, trafike, knjižare kako bi se putnicima što više olakšalo putovanje i sam boravak na aerodromu.\nKako da sa aerodroma dođem do grada?\nBilo da započinjete putovanje u Beogradu ili Bazelu, dostupno vam je više prevoznih sredstava da biste došli do aerodroma.\nDo aerodroma Nikola Tesla u Beogradu, kada putujete na let Beograd – Basel, možete se dovesti auto-putem ka Beogradu, ali i iskoristiti prednosti minibuseva koji polaze iz većih srpskih gradova. Ukoliko ste orijentisani na gradski prevoz, iz centra Beograda postoji nekoliko opcija s različitih mesta, kao što su recimo centralne tačke u gradu: Trg Slavija (minibus A1, koji je privatni pa malo skuplje staje karta), Zeleni venac (gradski autobus broj 72), ali i Novi Beograd (gradski autobus na liniji 706). Taksi prevoz se može naručiti telefonom ili preko različitih mobilnih aplikacija, a ukoliko slećete na aerodrom u Beogradu, možete rezervisati vozilo na šalteru namenjenom za to (u delu aerodroma Dolasci).\nLetovi iz Bazela za Beograd vode do aerodroma Miluz, koji je neposredno blizu centra Bazela. Do aerodroma saobraća gradski prevoz na liniji 50 (sa bazelske železničke stanice), kojim ćete se prevesti za dvadesetak minuta. Ukoliko putujete dalje od Bazela - recimo do francuskih gradova Miluz, Kolmar i Strazbur ili do nemačkog Frajburga - možete koristiti Flixbus autobuse, koji imaju redovne direktne linije između ovih gradova po relativno povoljnim cenama.\nKoja je cena avio karte Beograd – Bazel?\nRazličiti su faktori koje avio kompanije uzimaju u obzir prilikom odabira cene avio karata Beograd – Basel, ali se karta može naći po izuzetno niskim cenama u određenim periodima godine.\nBeograd – Basel Wizz Air let na primer može se naći po ceni od samo 9 evra u jednom pravcu. Na to treba dodati cenu prtljaga ukoliko putujete sa većim koferom ili torbom koji prevazilazi veličinu ručnog prtljaga.\nAvio karte Beograd – Bazel za direktne letove možete naći u svim periodima godine šest dana u nedelji: ponedeljkom, sredom i petkom preko avio kompanije Wizz Air, dok Easy Jet saobraća utorkom, četvrtkom i subotom. Polasci su u različito vreme.\n✔ Postoje li posebne ponude za letove iz Beograda za Bazel na eSky.rs?\n✔ Mogu li se pobrinuti za osiguranje prilikom rezervacije leta iz Beograda za Bazel?\n✔ Ako rezervišem let iz Beograda za Bazel, mogu li da rezervišem ujedno i smeštaj?\n✔ Koje avio-kompanije nude letove iz Beograda za Bazel?\nBudite sigurni, da na eSky.rs ponuda letova iz Beograda za Bazel uključuje ne samo niskotarifne avio-kompanije, već i one koje su specijalizovane za visoki standard.\nNikola Tesla EuroAirport Bazel\nJeftini letovi do Srbije Jeftini letovi iz Srbije Jeftini letovi za Niš Jeftini letovi iz Niša Jeftini letovi za Insbruk Jeftini letovi iz Insbruka\nJeftini letovi do Makaa Jeftini letovi iz Makaa Jeftini letovi do Huslia Airport Jeftini letovi od Huslia Airport


Zavladaće tišina u 14-om minutu! - Meridianbet Vesti\nFudbalNacionalni tim Author:\tCentrala Bg - 25/03/2016\nTužna atmosfera će vladati u petak uveče na Amsterdam areni, gde će u prijateljskom susretu snage odmeriti Holandija i Francuska. Na stadionu će zavladati tišina u četrnaestom minutu utakmice da bi se odala počast jednom od najvećih fudbalera u istoriji sporta, Johanu Krojfu.\nPosle velikog neuspeha u kampanji za UEFA EURO 2016, Holandija počinje ciklus priprema za naredni ciklus kvalifikacija za Svetsko prvenstvo okršajem protiv Francuske sa kojom se nalazi u istoj grupi spomenutih kvalifikacija.\nOva utakmica, kao i naredni susret sa Engleskom, pružiće priliku selektoru Daniju Blindu da eksperimentiše sa sastavom dajući šansu novoj generaciji fudbalera među kojima se nalaze Vinsent Jansen, Timo Lešert i Rik Karsdorp, za koje se pretpostavlja da bi mogli da debituju, ali koji će susret verovatno započeti na klupi za rezervne fudbalere.\nHolandija je takmičenje u grupi završila porazom od Češke pred svojim navijačima, a u jedinom prijateljskom susretu od tada, ”lale” su nadigrale Vels u Kardifu rezultatom 3:2.\nDani Blind će se verovatno opredeliti za tandem napadača Luk de Jong – Kvinsi Promes, a Džoel Veltman bi trebalo da bude na poziciji desnog beka.\nFrancuska je kao domaćin šampionata bila oslobođena nezgodnih kvalifikacija, pa je Didije Dešamp imao dosta vremena da izabere i uigra fudbalere koji će predstavljati Trikolore na turniru koji se igra u njihovoj zemlji. Koliko su Francuzi ozbiljno shvatili ulogu jednog od favorita na predstojećem prvenstvu, odlično se videlo u svim pripremnim mečevima koje su igrali, a kojima su pristupali maksimalno angažovano i motivisano.\nFrancuska je pobedila u pet od poslednjih šest utakmica, savladavš i takve rivale kao što su Portugal i Nemačka, dok je jedini poraz došao na gostovanju u Engleskoj u najskorijem pripremnom meču.\nMeđutim, Dešampov tim nije bio uvek ubedljiv kada je igrao u gostima. Francuska je pobedila samo tri puta na prethodnih šest gostovanja, a jedno od njihovih slabijih izdanja je viđeno prošlog juna u Albaniji gde su doživeli poraz od 1:0.\nKarim Benzema ne igra zbog suspenzije, a Valbuena i Pol Žorž Ntep zbog povreda. U sasatavu se nisu našli Šniderlin,Lakazete i Kongdobija.\nHolandija i Francuska imaju istoriju od 23 duela, sa po deset pobeda svake strane. U poslednjem susretu odigranom pre dve godine u Parizu, rezultat je bio 2:0 za Francusku.\nTags:Amsterdam arena, Dani Blind, Didije Dešamp, duel, Euro 2016, Francuska, Holandija, Johan Krojf, nacionalni tim, UEFA\nLuis Suarez ponovo u dresu reprezentacije!


KLS: Stotka Partizana na premijeri | Partizan iznad svih\nKLS: Stotka Partizana na premijeri\nPartizan NIS uspešno je započeo takmičenje u Košarkaškoj Superligi Srbije, pošto je u hali ‘Aleksandar Nikolić’ savladao Borac Mozzart Sport – 102:79.\nAko je suditi po prvom susretu, crno-belima nije previše smetala dvomesečna pauza, a posebno su se istakli odličnim procentima šuta, pogodivši čak 27 puta iz 41 pokušaja u prvom poluvremenu.\nEkipa Aleksandra Džikića je već na poluvremenu imala velikih 27 poena viška, da bi to kraja susreta rutinski sačuvala prednost i ubedljivo trijumfovala.\nNajraspoloženiji kod domaćina bio je Petar Aranitović sa 14 poena, Kevin Džons ubacio je dva manje, uz tri skoka, dok su Edo Murić (5sk) i Džamar Vilson (4sk, 5as) dodali po 11.\nKod Čačana se najviše istakao Aleksa Avramović sa 27 poena i pet skokova, ali i devet izgubljenih lopti. Njega je najbolje ispratio Marko Radonjić sa 19 poena i pet skokova, dok je dvocifren bio još Strahinja Micović sa 13, uz deset uhvaćenih lopti\nDuel prve runde grupe B, u kojoj se osim Beograđana i Čačana nalaze i Mega Leks i Konstantin, odigran je u praznoj hali ‘Aleksandar Nikolić’, pošto domaćin odrađuje kaznu iz prošle sezone.\nAvramović, Radonjić i Mišković pogodili su nekoliko otvorenih šuteva na startu, pa su gosti posle četiri minuta igre imali četiri poena prednosti (8:12). Međutim, Partizan je od tog trenutka apsolutno preuzeo kontrolu i počeo da dominira. Vanja Marinković, Edo Murić i Kevin Džons igrali su veoma raznovrsno u fazi napada, a uskoro im se pridružio i Miloš Koprivica za neverovatnih 37 poena u prvih deset minuta igre. Ekipa Aleksandra Džikića pogodila je 16 od 19 šuteva u prvom periodu – 37:26.\nDruga deonica nije nam donela apsolutno nikakvu promenu na parketu. Partizan je nastavio da pogađa iz svih pozicija, dok su se gosti gubili sve više lopti kako je meč odmicao. To je omogućilo Džikiću da dozira minutažu svojih igrača, pa su se do sredine druge četvrtine svi, sem Aleksandra Cvetkovića, upisali u listu stelaca. Crno-beli su održali fascinantno visok procenat šuta (23/33 za dva, 4/8 za tri), završivši prvo poluvreme sa čak 63 ubačena poena – 63:36.\nNi treći period igre se nije previše razlikovao od prethodnog dela meča, Partizan je u laganom ritmu održavao visoku prednost na svojoj strani, iako su Čačani mini-serijom uspeli da se vrate na 18 poena zaostatka. Ipak, usledio je odgovor crno-belih, koji su ponovo zaigrali u bržem ritmu, a to se odmah odrazilo na rezultat, pa je domaćin uskoro imao 20+ poena viška. Procenti šuta domaće ekipe i dalje nisu padali, da bi u poslednjih deset minuta igre ušli sa 23 poena prednosti – 86:63.\nKako je pitanje pobednika odavno bilo rešeno, poslednjih deset minuta igre donelo nam je nešto otvoreniji i opušteniji pristup na obe strane, pa su igrači Borca koliko-toliko uspeli da smanje veliki zaostatak. Međutim, rezervisti Partizana su u samom finišu ponovo dodali ‘gas’, prebacili ‘stotku’ i potvrdili potpuno zaslužen trijumf svog tima – 102:79.\nPoslednje azuriranje: 08 May 2016 12:00 AM\nPovezani clanci: Everton objasnio zašto je zaplakao, igrači Partizana zajedno u akciji stop rasizmu Remi Partizana na evropskoj premijeri Skaut Partizana: Zaglebje je jedini državni klub u Poljskoj, nisu bunkeraši Nova pobeda Partizana na pripremama, Vlahović strelac Marko Jovanović otvorio dušu: Nisam ovo zaslužio od Partizana Fofana otišao iz Partizana i oprostio dug Navijači Partizana i Sasa ilić u humanitarnoj akciji pomoći Heroju sa Košara ! / FOTO / Privremena uprava Partizana: Posebno zadovoljstvo zbog ostanka legende tima Saše Ilića VELIKO PRIZNANJE: Kapiten Partizana blistao u Trevizu Stefan Birčević je prvo pojačanje Partizana u sezoni 2016/17


On preuzima predsedavanje EU, a ima ozbiljan plan\n13.06.2018 | Info\nAustrijski kancelar Sebastijan Kurc poručio je u Berlinu da EU treba da se fokusira na velika pitanja.\nOn je, na početku dvodnevne posete Nemačkoj, rekao da kod velikih pitanja kao što su zaštita spoljnih granica i spoljna politika nema pregovora.\n„Zbog toga sam uveren da nam je neophodna promena“, naglasio je Kurc u govoru na sinoćnom „Ekonomskom danu“ vladajuće CDU.\nTek kada budemo mogli da zaštitimo efektivno spoljne granice, moći ćemo ponovo da ukinemo granice unutar EU, uveren je Kurc.\nOn je, s tim u vezi, naglasio sa Fronteks mora biti pojačan na 10.000 ljudi pre 2027., kako je prvenstveno bilo predviđeno, a uz to mora dobiti i politički mandat kako bi bio u stanju da sklapa saradnju sa takozvanim trećim državama.\n„Fronteks mora pre svega sprečiti da ljudi gube živote na moru i da osiguraju da oni budu vraćeni na spoljne granice i tamo zbrinuti“, objasnio je Kurc.\nTakođe je istakao da je neophodna ujedinjenija EU, zbog čega je potrebno da ponovo „zaživi snažnija kultura zajedništva“.\n„Naravno je moguće da se diskutuje o različitim mišljenjima, ali samo uz poštovanje i na ravnopravnom nivou“, poručuje austrijski kancelar. On je istakao da ne treba da postoji „istok protiv zapada, sever protiv juga, a posebno ne članstvo prvog ili drugog razreda“.\nKurc se izjasnio i protiv Evrope više brzina. „Ako dozvolimo dalje razdvajanje među nama onda ćemo preći sa mota ‘u šarolikosti ujedinjeni’ na ‘u ravnopravnosti podeljeni'“, konstatovao je Kurc.\nPored ujedinjene i fokusiranije Evrope Kurc traži i „tanju Evropu“, ponoviši svoj zahtev za uštedama u briselskog administraciji. On se izjasnio za smanjenje broja evropskih komesara, kao i jedino sedište Evropskog parlamenta.\nKurc je na privrednom skupu promovisao i mogućnosti investicija u Austriju. „Nikada se ne bih, naravno, usudio da molim da okrenete leđa Nemačkoj, ali ako dalje širite svoje poslove pogledajte i preko južnog ruba tanjira“, kazao je Kurc u Berlinu.


SSP povodom Dana žena: “Žene nikad ugroženije“ - KruševacGrad\n– U naprednjačkoj Srbiji novinarke kleče, žene se koriste kao živi zid u odbrani ucveljenog predsednika. Ženska prava u Srbiji nikada nisu bila ugroženija i zato drage moje radnice, majke, borkinje, nemam vam šta čestitati“, poručila je Sonja Antić, aktivistkinja za prava žena, sa vanredne konferencije GO SSP, održane povodom Međunarodnog dana žena\nAntić je kazala da su žene u Srbiji ucenjene poslom i izložene mobingu ukoliko ne zaokruže Srpsku naprednu stranku.\n– Ne preza se ni od seksualnog zlostavljanja, a one koje im se suprostave, razapinju po potkupljenim sudovima, gde smo svedoci borbe Marije Lukić. Novi Zakon o podršci porodici bezbroj majki je doveo do ivice siromaštva. Postati majka debelo se plaća u ovoj zemlji, PDV-om na bebi opremu, gubitkom posla i sramno niskom nadoknadama za porodiljsko bolovanje-kazala je ona.\nOsvrnula se i na težak položaj žene sa invaliditetom koje su, kako je kazala, gurnute na marginu društva , bez mogućnosti da vode normalan život, te na težak položaj majki sa decom sa smetnjama u razvoju koje su ostale bez prava na bolovanje posle detetove pete godine života.\nPodsetila je i na to da je u prošloj godini u Srbiji ubijeno 28 žena, a da je u poslednjih deset godina 350 žena ubijeno u porodičnom nasilju.\n– Evropski savet ocenio je da Srbija nema institucije koje bi radile na prevenciji nasilja u porodici. To ovde rade nevladine oragnizacije – rekla je ona, te poručila da ženama neće ovoga puta čestitati 8. mart i da će to učiniti u slobodnoj Srbiji.\nNakon konferencije, aktivisti GO SSP prošetali su glavnom gradskom ulicom i delili sugrađankama „Novine“ i kalendar Corex karikature. Iste „poklone“ ponudili su i aktivistima SNS-a koji su na štandu u centru grada povodom 8. marta sugrađankama delili cveće, što su ovi odbili.\n05.06.2021 0 135\n25.05.2021 0 129


Direktori MMF poručili NBS: Oprezno vodite monetarnu politiku | TV KANAL 9 NOVI SAD\nNaslovna VESTI Direktori MMF poručili NBS: Oprezno vodite monetarnu politiku\nDirektori MMF poručili NBS: Oprezno vodite monetarnu politiku\nOdbor izvršnih direktora MMF-a konstatovao je danas da je fiskalna konsolidacija stvorila prostor i za relaksiranje monetarne politike, ali i ukazao na nestabilnosti okruženja, saopšteno je iz Narodne banke Srbije (NBS).\n“Zbog nestabilnog okruženja, neophodna je opreznost u vođenju monetarne politike”, poručili su direktori ove međunarodne finansijske institucije nakon što su danas doneli odluku o uspešnom završetku trećeg razmatranja aktuelnog stendbaj aranžmana iz predostrožnosti koji je Srbija zaključila sa MMF u februaru ove godine.\nMMF je, u svom saopštenju, pozdravio posvećenost centralne banke režimu targetiranja inflacije i fleksibilnosti deviznog kursa dinara.\nTakođe, dobro je ocenjeno sprovođenje mera u finansijskom sektoru.\n“Završetak dijagnostičkih studija velikih banaka doprinosi stabilnosti i vraćanju poverenja u finansijski sektor. Zajednički napori vlade, NBS i banaka na sprovođenju Strategije za rešavanje problematičnih kredita omogućiće dodatno jačanje bankarskog sektora i smanjiti njegovu ranjivost”, naveo je MMF, a prenosi NBS.\nPrema oceni MMF-a, Srbija nastavlja da ostvaruje dobre rezultate u sprovođenju dogovorenog ekonomskog programa.\nNastavak ispunjenja utvrđenih ciljeva omogućiće da se očuva makroekonomska stabilnost, uspostavi održiv nivo javnog duga i ojača potencijal privrednog rasta.\nBolji od očekivanih rezultati fiskalne politike omogućavaju da se izmire neke od obaveza iz prethodnog perioda, kao i određeno povećanje zarada u javnom sektoru i penzija.\nKako bi se javni dug usmerio na silaznu putanju potrebno je da se 2016-2017. godine izvrši strukturno prilagođavanje od oko 1,5 odsto bruto domaćeg proizvoda.\nPrema oceni MMF-a, potencijal rasta srpske ekonomije trebalo bi da bude stimulisan dobro planiranim investicionim projektima u prioritetnim oblastima.\nMMF ocenjuje da je dalje uspešno sprovođenje programa u domenu strukturnih reformi ključno za smanjenje fiskalnih rizika i podsticanje konkurentnosti i rasta. (Tanjug)\nPrethodni tekstOTVORENI EKRAN 17.12.2015. mr Goran Čabradi\nSledeći tekstNa današnji dan, 20. decembar